ئۆتۆمبێلی تابلۆ شین بۆ شین و شایی | دەزگاى زارى کرمانجى\nئۆتۆمبێلی تابلۆ شین بۆ شین و شایی\nیەكێك لەو بابەتانەی لە حاڵەتەوە دەرچووەو بۆتە دیاردەی ڕۆژانە كە بەردەوام بەرچاومان دەكەوێت و دووبارە دەبێتەوە و وەزۆرجاریش قسەی لەسەر كراوەو ڕێنمایی تایبەتی بۆ دەركراوە ، بەكارهێنان و بینینی ئۆتۆمبێلی دامودەزگاكانی حكومیە لە دوایی دەوامی فەرمی ، من تێناگەم بۆ چی دەبێت بەم جۆرە لە كوردستان خەڵك ماڵی حكومەت بە هی خۆی نەزانێت و بەشێوەێكی دووژمنكارانە سەیری بكات، ئەی حكومەت باوكی میللەت نییە؟ چۆن دەبێت هاووڵاتی بەمجۆرە لە حكومەتەكەی خۆی بڕوانێت و مامەڵەی لە گەڵ بكات ، تۆ بڵێت كەی وشیاردەبینەوە ، هۆكار چییە كەبەم جۆرە رەفتار دەكەین لە بەرامبەر ماڵی حكومەت، تەنها لە بەرئەوەی مۆڵكی گشتیەو گوێی پێنادەین ، یان حكومەتەكەمان بە هی خۆمان نازانیین ئاوا بەر دەبینە گیانی ، لە تەواوی كوردستانەوە بگرە ئەم دیاردەیەی بەكارهێنانی ئۆتۆمبێلەكانی داموودەزگاكانی حكومەت بەرچاو دەكەوێت و دووبارە دەبَیتەوە ، بەكارهێنانیشیان لە دوایی دەوامی فەرمی مانای چی دەگێنێت، تۆبڵێت ئەو دامەزراوەو فارمانگەیە كارەكانی ئەوەندە زۆر بێت بە بیست و چوار كاتژمێر بەرێوەبەرەكەی یان فارمانبەرانی بە بەركارەكان راناگەن، بۆیە دەبێت لە دوایی دەوامیش ئەو تۆمبێلانە بەدەستی ئەو بەرێوەبەرو فارمانبەرانەوە بن و بەكاریان بهێنن .\nئەرێ ویژدانی ئەو كەسانە مردووە یان داخ لە دڵن لە حكومەت ، ئەگەر نا چۆن دەبێت بەرێوەبەری نا بەرێز بیرنەكەیتەوە و پرسیار لەخۆت نەكەیت كە بۆچی لە دوایی دەوامی فەرمی ئۆتۆمبێلی ئەو شوێنەم پێبێت كە بەرپرسیارەتی بەمن سپێردراوە ، چۆن شەرم لە خۆت ناكەیتەوە بە ئۆتۆمبێلی تابلۆشینی حكومی دەچییە شین و شایی و گەشت و سەیران ، تۆ بڵێت ئەمەشیان نەكەیت بەچاڵاكێك و برە پارەێكیشی پێوەرنەگریت ، لە وەش سەیرتر زۆر لە وانەی ئۆتۆمبێلی تابلۆ شین بەكار دێنن لە دوایی دەوام ، ئۆتۆمبێلی خۆیان لە ماڵەوەو لە گەراج ڕادەگرن و كار بە تابلۆ شینەكان دەكەن ، حكومەتی هەرێم تۆ ئەو مافەت بەو كەسانە داوە كە ئەو تۆمبێلانەی تۆ لە دوایی دەوامی فەرمی بەكار بهێنن بۆ بەرژەوەندی تایبەتی خۆیان ؟ باشە حكومەتی هەرێم بۆ جارێكی تر بڕیاری تووند بۆ بەكار نەهێنانی ئۆتۆمبێلی داموو دەزگاكان دەرناكەیت ، هەرچەندە لە پێشتریش دەكرێت بڕیار دەركرابن بەڵام بۆ زۆرێك لە شوێنەكان وەك پێویست جێ بە جێ نەكراون و كاریان پێنەكراوە ، بەتایبەتی لە سەنتەری قەزاو ناحیەكان ئەم جۆرە بڕیارانە ناكەونە واری جێ بەجێكردن .\nئەی دەسەڵات هەریەك دەسەڵات نییە لە سەنتەری پارێزگا بێت یان قەزاو ناحیەكان ، دەخوازم بڕیاری وا دەربكرێت لەلایەن حكومەتەوە بگاتە ئاستی دوورخستنەوەو سزادانی ئەو كەسانەی لە دوایی دەوامی فەرمی بۆ بەرژەوەندی تایبەتی خۆیان ئۆتۆمبێلی حكومی بەكار دەهێنن، چونكە ئێمە واین تاكو سزاكان تووند نەبن ڕێنمایەكان جێ بەجێ ناكەین ، تابلۆشینەكانی وەزارەتی ناوخۆ و وەزارەتی پێشمەرگە و ئۆتۆمبێلی فریاكەتنی تەندروستی كێشە نین ، بەمەرجێك هی ئەوانیش بۆ كاری دەوام بێت نەك لەو كاتەی ئەركیان نییە، چونكە ئەوان بەردەوام لە ئەركن ، بەڵام باقی وەزارەت و داموودەزگاكانی تر لە دوایی تەواوبوونی دەوام چ كارێكیان بەو ئۆتۆمبێلانە هەیە كە بەكاری بهێنن ، گەرهیچ نەبێت خەرجێكی زۆر لە بەنزین دەكرێت ، یان تووشی رووادوێكی هاتووچۆدەبن و دواتر ئۆتۆمبێلەكان دەبێت بە پارەی گشتی چاكبكرێنەوە ، ئەمەش هەمووی بار گرانییەو دەكەوێتە سەرشانی حكومەت ، تابلۆ شینەكان بۆشین و شای ، گەشت و سەیران ، كاری تایبەتی ماڵ بەكار دەهێندرێن ، بێ ئەوەی ئەوانەی ئەو ئۆتۆمبێلانەیان لە ژێرە هەست بە بەرپرسیارەتی بكەن و ویژدانیان هەبێت لە بەرامبەر مۆڵكی گشتیدا ، باشە بەچ یاساێك ئەم كەسانە ئەو ئۆتۆمبێلانە بەكاردێنن لە دوایی دەوامی فەرمی یان ئەو رۆژانەی كە پشوونە ، كەسی واش هەیە بۆخوێندنی خۆی گەر ئێواران بێت هەربەو تابلۆشینە دەچێت بۆخوێندنەكەی بەدوورنییە ئەگەر كاری تەكسیشی پێنەكات.\nدڵخۆشبووم بەوەی كە گووتیان بڕیارێك هەیە كە لە دوایی دەوامی فەرمی ئۆتۆمبێل دەبێت لە دام و دەزگاكان ڕابگیرێت نەبردرێتە دەرەوەی دامودەزگاكان لە دوای تەواوبوونی دەوامی فەرمی ، بەڵام نازانم كەی و چۆن ئەو بڕیارە بۆهەمووكەس جێ بەجێدەكرێت ؟.\nبەهیوام ئەو بڕیارە لەوەزیرەو بگرە تادەگاتە فەرمانبەرێكی ئاسای بیگرێتەوە نەك تەنها بۆچەند كەسێك بێت .\nئومێدم بەكابینەی نۆیەم هەیە بەو پێیەی هەر لەسەرەتاوە چەند بڕیارێكی گرنگی دەركردوە بۆباشتركردنی كاری دامەزراوەكان، بۆ بەكارنەهێنانی ئۆتۆمبێلی داموودەزگاكانیش لە دوایی دەوامی فەرمی بكاتە بڕیارێكی كار پێكەر لەتەواوی كوردستان .


پلەی گەرما دەگاتە ژێر سفری سەدی – تۆڕی میدیایی خەڵک\nدەزگای گشتی كەشناسی و بومەلەرزەزانی عیراق، ڕاپۆرتی تایبەت بە بارانبارین و نزمبوونەوەی پلەی گەرما بۆچوار شەممە و پێنج شەممەی داهاتوو بڵاودەكاتەوە و دەڵێت، تەوژمێكی سەرماوسۆڵە ڕوو لە وڵات دەكات و پلەكانی گەرماش لە هەندێك ناوچەدا بۆ ژێر سفی سەدی دادەبەزێنێت.\nئەمڕۆ دوو شەممە، حەیدەر حەبیب، بەڕێوەبەری بەشی پێشبینی كەشوهەوا لە دەزگای دەزگای گشتی كەشناسی و بومەلەرزەزانی عیراق ڕایگەیاند”لە چوار شەممە و پێنج شەممەی داهاتوو، ناوچەكانی باكوور دەكەونە ژێر گاریگەریی نزمە پاڵەپەستۆیەكی هەوا كە لە توركیاوە ڕوو لە وڵات دەكات و دەبێتە مایەی بارانبارین و لە هەندێك ناوچەشدا بارانی بەلێزمە دەبارێت و هاوشان دەبێت لەگەڵ هەورە بروسكە، لە ناوچە شاخاوییەكانی وەك دهۆك و هەولێر و سلێمانی و نەینەواش، پێشبینی بارینی بەفر دەكرێت“.\nئەو بەرپرسەی كەشناسی عیراق، پێشبینی دەكات لە پێنج شەممەوە وڵات بكەوێتە ژێر بەرزە پاڵەپەستۆیەكی هەواوە كە لە سیبریاوە ڕوو لە وڵات دەكات و تەوژمێكی هەوای سارد و وشك لەگەڵ خۆیدا دەهێنێت و كەشێكی سەرماوسۆڵە دێنێتە ئارا، بەجۆرێك لە هەندێك ناوچەدا پلەكانی گەرما بۆ ژێر پلەی سەدی دادەبەزن“.\nحەیدەر حەبیب پێیوایە”تەوژمەكە تا ڕۆژی هەینی بەردەوام بێت و دواتر پلەی گەرما بەشێوەیەكی پلەبەندی ڕوو لە بەرزبوونەوە بكات“.\n15 تشرینی دووهەم 2021 7.00 pm\nخەڵك- نوێنەری حكومەتی هەرێمی كوردستان لە یەكێتی ئەوروپا ئاماژە بە هەڵوێستی فەرمی یەكێتی ئەوروپا دەكات بەرامبەر…\n25 ئیلول 2021 2.40 pm\nسلێمانی ـ نزار جەزا ساڵانێكی درێژە حكومەتی هەرێم بەڵێنی دابەشكردنی نەوتی سپی بەسەر هاووڵاتییاندا دەدات، بەڵام…


نوێترین زانیاری لەسەر جیاوازیە ناوخۆییەكانی پارتی لەبارەی كەیسی نەوت دەخرێـتە ڕوو – Standard Kurd\nنوێترین زانیاری لەسەر جیاوازیە ناوخۆییەكانی پارتی لەبارەی كەیسی نەوت دەخرێـتە ڕوو\nلەلایەن ستاندار Posted on ته‌مموز 14, 2020 1307 جار بینراوە 0 سەرنج\nسەركەوت شەمسەدیین، پەرلەمانتاری كورد لە ئەنجومەنی نوێنەرانی عێراق رایدەگەیەنێت بەهۆی ریكەنەكەوتنی ناوخۆیی پارتی بەدیاریكراوی لەنێوان نێچیرڤان بارزانی و مەسرور بارزانی كە ئەوەی دووەمیان كۆنترۆڵی كەیسی نەوتی كردووە دۆخەكە یەكلا نەكراوەتەوە.\nدەشلێت دوای تێپەرینی سالێك بەسەر كابینەی نۆیەم هێشتا وەزیری سامانە سروشتیەكان دانەنراوە و كەیسی نەوت راستەوخۆ بە ئۆفیسی سەرۆكی حكومەت بەستراوەتەوە. زۆر نارازیە لە شێوازی ئیدارەدانی كەیستی نەوت و گرێبەستەكان كە لەلایەن وەزیری پێشووی سامانەسروشتیەكان ئەنجامدراوە.\nدەشلێت سەرۆكی ئێستای حكومەتی هەرێم سەرۆكی پێشووی حكومەتی هەرێم بەهۆكاری ئەو دۆخە و كەڵەكەبوونی قەرزێكی زۆر دەزانێت.\nبڵاوکراوەی پێشووناوەرۆكی ئەو راپۆرتەی هەرێم پێشكەشی بەغدای كردوە لەبارەی نەوت ئاشكرادەبێت\nبڵاوکراوەی نوێتر پارتی ناكۆكی نێوان نیچرڤان بارزانی ومەسرور بارزانی رەت دەكاتەوە\nPosted on ئازار 1, 2021 0 175


12/2/2019 02:51 PM\nزمانی کوردی و شێوەزارەکانی بابەتێکی گرنگن، نەک لە لای شارەزاییان و زمانناسی کوردیی بەڵکو لەلایەن رۆژهەڵاتناسانیشەوە، مایەی گرنگی پێدان بووەو چەندین وتار و لێکۆڵینەوەو کتێبی لە بارەوە نووسراوە. ئێمەش لەم لێکۆڵینەوەماندا، هەوڵ دەدەین تیشك بخەینە سەر ئەو بابەتە گرنگە، لە هەمانکاتیشدا بۆچوونی زمانناسە کوردو رۆژهەڵاتناسەکان لەمبارەیەوە دەخەینە ڕوو، بەو هیوایەی کۆشكی زمانی کوردیمان ، رازاوەتر و جوانتر بکەین.\nرۆژهه‌ڵاتناسی: بریتییه له هه‌ر هه‌وڵێك و لێدوانێك و نوسینێكی جیهانی رۆژئاوا له‌سه‌ر رۆژهه‌ڵات، به هه‌وڵی تاكه كه‌سی بێت یان ده‌سته و كۆمه‌ڵ بن، وه‌سف كردن بێت یان دژایه‌تیكردن. به‌هه‌ر هۆكارێك رۆژهه‌ڵاتناسه‌كان هاتبن، هه‌ندێك بابه‌تی(ئه‌ده‌بی، زمان، جوگرافیا، مێژوو، كه‌لتوری…..هتد.) جۆربه‌جۆریان كۆكردوه‌ته‌وه، بردویانه له كێبخانه‌كانی ئه‌وروپادا دانراوه، خوێندكارانی كورد بۆ توێژینه‌وه سودی لێوه‌رگرتوون.\n1-ئایینی: بریتیبووه له ئامانجێكی تایبه‌تی، كه ئه‌ویش سه‌پاندنی ئایینی خۆیان(مه‌سیحیه‌ت)، ره‌خنه‌گرتنیان له ئایینه‌كانی رۆژهه‌ڵات به تایبه‌تی ئایینی ئیسلام، تاگومان لای هه‌ڵگرانی دروست بكه‌ن.\n2-سیاسی: بۆ سه‌پاندی ده‌سه‌ڵاتی خۆیان به‌سه‌ر جیهانی ئیسلامیدا، بۆ ئه‌مه‌ش به كاری رۆژهه‌ڵاتناسی رێخۆشكه‌رییان ده‌كرد، هه‌رئه‌مه‌ش وای كرد دواتر ده‌ست بگرن به‌سه‌ر رۆژهه‌ڵاتدا.\n3- ئابوری: تا بتوانن شاره‌زایی ئابوریی ببن، له بواری ئابوری خۆیاندا كاری له‌سه‌ر بكه‌ن.\n4- زانست: كومه‌ڵێك به وه‌رگرتنی زانست هاتوون، له‌و زانسته سوودمه‌ندبوون، چونكه (پ.جڤری بڕۆن) له كتێبی (پوخته‌ی مێژووی ئه‌وروپا)دا ئاماژه به‌وه ده‌دات كه ئه‌وان بو بردنی زانستی جیهانی ئیسلامی سودیان به ڕۆژئاوا گه‌یاندووه.\nبریتیبووه له ئاسانكاریكردنیان بۆ هه‌ڵمه‌تی هێرش كردنی جیهانی رۆژئاوا بۆ سه‌ر رۆژهه‌ڵات، كه هه‌ڵمه‌تی ڕۆژئاوا بۆ سه‌ر جیهانی ئیسلامی به جه‌نگی خاچپه‌رسته‌كان ناسراوه، وڵاتانی تریش كه موسڵمان نه‌بوون به‌ر هه‌مان هه‌ڵمه‌تی ڕۆژئاوا كه‌وتوون، دیارترینیان هیندستانه كه تا ناوه‌ڕاستی سه‌ده‌ی بیسته‌م له ژێر چه‌پۆكی داگیركه‌ری به‌ریتانیدابووه.\nله وڵاتانی (ئیتالیا، ئیسپانیا، به‌ریتانیا، ڕوسیا،…) هه‌یه، ئامانجی ئه‌م خوێندنگانه بریتییه له:\n1-ده‌ستگرتن به‌سه‌ر ناوچه‌كانی ده‌وروبه‌ری ده‌ریای ناوه‌راستدا.\n2- ئه‌و دوژمنایه‌تییه تونده‌ی كه له نێوان خه‌لافه‌تی عوسمانی و روسی دا هه‌بووه.\n3- هه‌وڵیان داوه ئه‌وه بسه‌لمێنن كه ئایین ئه‌فسانه‌یه، ئیسلام هه‌ر له سه‌ره‌تاوه به زۆرو فشار بڵاوبوه‌ته‌وه.\nله ئه‌نجامی گه‌ڕان و لێكۆڵینه‌وه‌ی ڕۆژهه‌ڵاتناسه‌كان سه‌باره‌ت به زمانی كوردی گه‌یشتونه‌ته ئه‌و ئه‌نجامه‌ی كه زمانی كوردی سه‌ر به زمانی ئێرانی كۆنه‌و ئه‌ویش سه‌ربه خێزانی هیندۆ ئه‌ورپییه\nشوێنه‌وارناسه‌كان(ئه‌ركۆلۆجیه‌كان) له ئه‌نجامی پشكنین و گه‌ڕاندا له رۆمانیا، باشوری ڕوسیا، هیندستان، بلوجستان، كوردستاندا …..هتد.شارستانیه‌تی مرۆڤی (هاوشێوه یان چونیه‌ك) یان دۆزیوه‌ته‌وه كه هی یه‌ك گه‌له ناویان ناوه گه‌لی هیندۆ ئه‌ورپی، راوبۆچون وایه كه ئه‌م شارستانیه‌تی ده‌گه‌ڕێته‌وه بۆ (4000سال .پ.ز).\nڕۆژهه‌ڵاتناسه‌كان هه‌ندێكیان دابه‌شبوونی زمانی كوردییان ، به پێی ناوچه‌ی جوگرافی ، هه‌ندێكی تریان به پێی ده‌سه‌ڵاتی میرنشینه‌كان كه له هه‌رێمه‌كاندا حوكمڕانییان كردووه، به‌ڵام ڕاسترینیان ئه‌وه‌یه به‌پێی قسه پێكه‌رانی دابه‌ش بكرێت.\nزۆربه‌ی ئه‌و ڕۆژهه‌ڵاتناسانه‌ی له‌و لێكۆڵینه‌وانه‌ی ئه‌نجامیان داوه، له‌و بڕوایه‌دا نین كه زمانی كوردی لقێك بێت له زمانی فارسی، له‌م ڕوه‌وه هیچ په‌یوه‌ندیه‌كی به زمانی فارسیه‌وه نییه، به‌ڵكو زمانێكه تایبه‌تمه‌ندی و ناونیشانی سه‌ربه‌خۆی خۆی هه‌یه.\nئه‌و رۆژهه‌ڵاتناسانه‌ی، كه ده‌ڵێن زمانی كوردی سه‌ربه‌خۆیه:\n1- جه‌ستی : له‌سه‌ر ئه‌و باوه‌ڕه سوره، كه زمانی كوردی لقێك نییه له زمانی فارسی بگره له ڕووی ڕژێمی ده‌نگ و ڕژێمی لێداتاشین و لێوه‌رگرتنیشه‌وه له زمانی فارسی جیاوازه.\n3- سۆلین : ئه‌وه‌ی ڕوونكردوه‌ته‌وه كه زمانی كوردی دیالێكتێكی برا زمانی په‌هله‌وی و زمانی فارسی نوێ نییه، به‌ڵكو په‌یوه‌ندی نێوانیان مه‌سه‌له‌یه‌كی دوورتره، هه‌روه‌ها ئه‌وه‌ی ڕوونكردوه‌ته‌وه، كه زمانی كوردی لقێكی زمانی فارسی نییه.\n4- سندی پمپ: سوره له‌سه‌ر ئه‌وه‌ی، كه كه زمانی كوردی زمانێكی ته‌واو سه‌ربه‌خۆیه، په‌ره‌سه‌ندنی ڕاسته‌قینه‌ی مێژوویی خۆی هه‌یه.\nهه‌ندێك له رۆژهه‌ڵات ناسه‌كانی تر ڕێگایان بزر یان ون كردووه، له‌وانه :\n1-(د. مه‌كه‌نزی) ده‌ڵێت: دیالێكته‌كانی( گۆران و لوڕ)ی سه‌ر به زمانی كوردیی نیین، وه به‌م جۆره زاره‌كانی دابه‌ش كردووه:\nزاری ژوورو: (بایه‌زیدی، هه‌كاری، بادینانی، دیاربه‌كر، بۆتانی، شه‌نگاری)\nزاری ناوه‌ڕاست :(موكری، سۆرانی، سلیمانی، ئه‌رده‌لانی)\nزاری خوارو: (كرماشانی، له‌كی، زه‌نگه‌نه… )\n2- (ژۆیس بلۆ) كه پرۆفیسۆره له به‌شی زمان ئه‌ده‌بیات و شارستانی كوردستان له ئه‌نیستیتۆی نه‌ته‌وه‌یی زمانه‌كان و شارستانێتی رۆژهه‌لات له پاریس، زاره‌كان زمانی كوردی بۆ سێ گروپ دابه‌ش ده‌كات. هه‌مان بۆچونی مه‌كه‌نزی هه‌یه.\n1- گروپی زاره كوردییه‌كانی باكور كه پێی ده‌ڵێن كرمانجی.\n2- گروپی زاره كوردییه‌كانی ناوه‌راست كه پێی ده‌ڵێن سۆرانی.\n3- گروپی زاره كوردییه‌كانی باشور.\nهه‌روه‌ها له لایه‌ن هه‌ندێ نوسه‌ری تری سۆفیه‌تی (ئۆسكارمان، ك.هه‌ده‌نگ، ئا.كریستنسن..)ئه‌م بۆچونه خراوه‌ته روو، له ڕاستیدا به‌و جۆره نییه، چونكه قسه‌پێكه‌رانی ئه‌م دوو زاره خۆیان له نه‌ته‌وه‌ی كورد و زمانی كوردی جیاناكه‌نه‌وه، چونكه ئایینیان یه‌كێكه‌و ژیانی سیاسی و ئابوری و كومه‌ڵایه‌تیان پێكه‌وه گرێدراوه، یه‌ك چاره‌نووسیان هه‌یه. ڕاوبۆچونی هه‌ندێك له روژهه‌لاتناسه‌كان سه‌باره‌ت به زمانی كوردی یان هه‌ندێك له دیالێكته‌كانی، كه سه‌ر به زمانی فارسی بن، ده‌گه‌ڕێته‌وه بۆ ئه‌م هۆكارانه:\n1-ئه‌و كه‌سانه‌ی كه هاتوونه‌ته ئه‌م ناوچایه له زمانی كوردی و دیالێكته‌كانی شاره‌زا نه‌بوون.\n2- ئه‌بێت په‌یوه‌ندی به‌و كه‌سانه‌وه هه‌بێت كه له گه‌ڵیاندا كاریان كردبێت.\n3- ده‌گونجێت ئه‌و رۆژهه‌ڵاتناسانه به مه‌به‌ستی تایبه‌تی به دڵی نه‌ته‌وه‌ی سه‌رده‌ست به تایبه‌تی فارسی قسه‌یان كردبێت.\n4- له‌و سه‌رده‌مانه‌دا نه‌بوونی زمان و دیالێكتێكی ستاندارد.\n5-په‌یوه‌ندی به هه‌ژاری سامانی چاپكراوی ئه‌و كاته‌ی زمانی كوردییه‌وه هه‌بێت. ڕاو بۆچوونی رۆژهه‌ڵاتناسه‌كان سه‌باره‌ت به زمانی كوردی و دابه‌شبونی دیالێكته‌كان.\n1- ئه‌ولیا چه‌له‌بی له سیاحه‌تنامه‌دا ساڵی (1655)دا / زمانی كوردی خاوه‌نی (15) دیالێكته، ئه‌مانه‌ن (زازا، لۆلۆ، عه‌ونیكی، مه‌حمودی، شیروانه‌ی، جزیری، په‌سانی، حه‌ریری، ئه‌رده‌ڵانی، سۆرانی، خالیدی، چه‌كۆقه‌نی، عه‌مادی، رۆژه‌كی)\nدابه‌شكاری ئه‌م رۆژهه‌لاتناسه به له به‌رچاو گرتنی دوو بنه‌ما بووه.\n1/ناوبراو گه‌یشتوه‌ته هه‌ر شوێنێك گوێی له ئاخاوتنی ئه‌و ده‌ڤه‌ره بووه، ئه‌و ئاخاوتنه‌ی گشتگیر كردووه و به دیالێكتێكی له قه‌ڵه‌م داوه.\n2/ به بێ ڕۆچوون به قوڵایی هیچ كامیاندا، ته‌نها له‌سه‌ر بنه‌مای جوگرافی.\n2- مینۆرسكی / ده‌ڵێت: زمانی كوردی گه‌لێك دیالێكتی هه‌یه، ئه‌م رۆژهه‌ڵاتناسه له ساڵی 1915دا هاتوه‌ته كوردستان و لێكۆڵینه‌وه‌ی له‌سه‌ر (زمان و كه‌لتور و جوگرافیا و ئایین و مێژوو) كردووه، له‌سه‌ر ئافره‌تی كوردی نووسیوه، به‌م جۆره دیالێكته‌كانی دابه‌شكردووه:\n1- زمانی باشور: كرماشان و سنه ده‌گرێته‌وه.\n2- زمانی رۆژهه‌ڵات: سلێمانی و مهابات ده‌گرێته‌وه.\n3- زمانی رۆژئاوا: له‌سه‌رتاسه‌ری كوردستان پێی ده‌دوێن، كورده‌كانی رۆژهه‌ڵات و رۆژئاوا به زمانه‌كه‌ی خۆیان ده‌ڵێن كرمانجی………هتد.\nدابه‌شكردنی دیالێكته‌كانی زمانی كوردی له‌لایه‌ن نوسه‌ر و مێژوونوسه كورده‌كانه‌وه، به‌م جۆره بووه:\n1- شه‌ره‌فخانی به‌دلیسی له كتێبی (شه‌ره‌فنامه)دا سالێ نزیكه‌ی چوار سه‌د ساڵ پێش ئێستا(1542- 1604) به‌م جۆره دیالێكته‌كانی زمانی كوردی دابه‌ش كردووه.(-كرمانج، – لور،- كه‌لهوڕ ، -گۆران)\n2- محه‌مه‌د مه‌ردۆخی له كتێبی (مێژووی كورد و كوردستان) دا به‌م جۆره دابه‌شی كردوون. ( كرمانج ، گۆران، لوڕ، كه‌لهوڕ)\n3- محه‌مه‌د ئه‌مین زه‌كی له كتێبی (خلاصه تاریخ الكرد و كردستان) به‌م جۆره دابه‌شی كردوون (كرمانجی رۆژهه‌ڵات، كرمانجی رۆژئاوا، كرمانجی باشوری رۆژئاوا) .\n4- شێخ محه‌مه‌دی خاڵ له فه‌رهه‌نگی خاڵدا به‌م جۆره دابه‌شی كردوون: (زازا، كرمانجی ده‌ستی چه‌پ، كرمانجی ده‌ستی راست، لوڕ).\n1- كرمانجی ده‌ستی چه‌پ ( بۆتانی ، بادینانی، هه‌كاری، بایه‌زیدی، شه‌مدینانی) .\n2- كرمانجی ده‌ستی راست ( سۆرانی، بابانی، موكری، ئه‌رده‌لانی، كه‌لهۆڕ، گۆران).\n3- لوڕ (به‌ختیاری ، له‌كی ، فه‌یلی).\n5- زبیر بیلال له كتێبی زمانی یه‌كگرتوی كوردی دا به‌م جۆره دابه‌شی كردوون. (كۆمه‌ڵه‌ی ژوورو، كۆمه‌ڵه‌ی خواروو.\n6- تۆفیق وه‌هبی له كتێبی (ئه‌شكه‌وتی گۆندۆك) و گۆڤاری په‌یامدا، له نیوه‌ی یه‌كه‌می سه‌ده‌ی بیسته‌مدا به‌م جۆره دابه‌شی كردوون:\nأ/ كرمانجی شیمالی : (بایه‌زیدی، بۆتانی، ئاشتیانی، هه‌كاری، بادینانی)\nب/ كرمانجی جنوبی: (موكری، سۆرانی، سوله‌یمانی، سنه‌یی)\n2- لوڕی : (به‌ختیاری، له‌كی، فه‌یلی، كه‌لهوڕی، مامه‌سانی)\n3- گۆران : (باجه‌لانی، كاكه‌یی، زه‌نگه‌نه، هه‌ورامی)\n4- زازا: (له هه‌ندێ ناوچه‌ی ئه‌رزه‌رۆم، خه‌رپوت، به‌دلیس، دیاربه‌كر) قسه‌ی پێده‌كه‌ن.\nد. فوئاد حه‌مه خورشید له كتێبی ( زمانی كوردی و دابه‌شبوونی جوگرافیایی دیالێكته‌كانی)دا به‌م جۆره زمانی كوردی بۆ دیالێكته‌كانی دابه‌ش ده‌كات.\n1- كرمانجی باكور: (بایه‌زیدی، هه‌كاری، بۆتانی، شه‌مزینانی، بادینانی، زاری رۆژئاوا)\n2- كرمانجی ناوه‌راست: (موكری، سۆرانی، ئه‌رده‌لانی، سلیمانی، گه‌رمیانی)\n3- كرمانجی باشور : (لوڕی ره‌سه‌ن، به‌ختیاری، مامه‌سانی، كۆهگۆ، له‌ك، كه‌لهوڕ)\n4-گۆران : (گۆرانی ره‌سه‌ن، هه‌ورامانی، باجه‌لانی، زازا)\nد.جه‌مال نه‌به‌ز له كتێبی ( زمانی یه‌كگرتوی كوردی)دا زاره كوردیه‌كانی به‌م جۆره دابه‌ش كردووه\nأ/ دوو شێوه بنچینه‌ییه‌كه\n1- كرمانجی ژوورو : (بۆتانی ، جه‌زیره‌یی، هه‌كاری، بادینانی، ئاشیته‌یی، بایه‌زیدی)\n2- كرمانجی ناوه‌راست : (سلیمانی، سنه‌یی، ئه‌رده‌ڵانی، كه‌ركوكی، گه‌رمیانی، هه‌ولێری، سۆرانی، موكری، شارباژێڕی، پشده‌ری)\nب/ دوولا ته‌نیشته‌كه :\n1- كرمانجی ژێرو: (فه‌یلی، كرماشانی، له‌كی، كه‌لهوڕی، خانه‌قینی، لوڕی)\n2- كۆمه‌ڵه شێوه‌ی گۆرانی- زازایی. (جمال نه‌به‌ز، 1976 :22)\nسه‌جادی جه‌هانفه‌رد له توێژینه‌وه‌ییه‌كیدا به ناونیشانی (زمانی كوردی و شێوه‌زاره‌كانی كه پشتی به پێوه‌ره زمانه‌وانییه‌كان به‌ستووه، له بواری (ده‌نگسازی، برگه‌یی، سینتاكسی)\nزمانی كوردی له دوو لقی سه‌ره‌كی كرمانجی و گۆرانی – زازا پێك دێت:\nأ/ ده‌سته‌ی كرمانجی:\n1-كرمانجی ژوورو : (كرمانجی، بادینی، بایه‌زیدی، بۆتانی، هه‌كاری، شه‌مزینانی)\n2 – كرمانجی ناوه‌راست : (سۆرانی، موكریانی، بابانی، ئه‌رده‌لانی(سنه‌یی)، سه‌قزی، پشده‌ری، هه‌ولێری، جاڤی،….هتد.)\n3- كرمانجی خوارو (كه‌ڵهوڕی) : (گێلانی (ئه‌یوان وشابادی)، كرماشانی، خانه‌قینی، ئیلامی، گه‌رۆسی (بیجاڕی)، گاواره‌یی (گۆران)، كولیایی، سنجاوی وخزڵی، په‌یره‌یی، كورده‌لی، كرنی)\nب- ده‌سته‌یی گۆرانی :\n1- هه‌ورامی : (لهۆنی، ته‌ختی، شه‌به‌كی، كاكه‌یی، كه‌نوله‌یی، زه‌رده‌یی، گه‌وره‌جووی)\n2- زازاكی : (كردكی، كرمانجی، دملكی)\n3-له‌كی : (ناوه‌ندی (كاكه‌وه‌نی)، كو ده‌شتی، هه‌رسینی)\nدیالێكته‌كانی زمانی كوردی له رووی جوگرافیه‌وه\nیه‌كه‌م / دیالێكتی كرمانجی سه‌روو/ له‌هه‌موویان فراوانترو ژماره‌ی قسه‌پێكه‌رانی زۆرتره، به‌شه دیالیكته‌كانی برتین له :\n1.بایه‌زیدی:- ده‌كه‌وێته باكورو باكوری خۆرهه‌لاتی ده‌ریاچه‌ی وان .\n2. هه‌كاری:- ده‌كه‌وێته باشوور و باشووری خۆرئاوای ده‌ریاچه‌ی وان .\n3.بۆتانی:- ده‌كه‌ونه ده‌ورووبه‌ری دۆڵی بۆتان شاری( سیعره‌ت، ئه‌رتوش، جه‌زیره و دیار به‌كر).\n4. شه‌مدینانی (شه‌مزینانی):- گۆشه‌ی باشووری خۆرهه‌ڵاتی توركیا وه خۆرهه‌ڵاتی زێی گه‌وره .\n5. بادینی:- پارێزگای دهۆك و قه‌زاكانی (ئامێدی، زیبار، شێخان ئاكرێ).\n6. به‌شه دیالیكتی خۆرئاوا :- خه‌رپوت — ئورفه — عیفرین — مه‌ڕاش(مه‌رعه‌ش)\nدووه‌م /دیالێكتی كرمانجی ناوه‌ڕاست / به‌شه‌دیلێكته‌كانی :\n1. موكری:- شنۆ – مه‌راغه – شاهێندژ – میاندواو – بۆكان – سه‌قز – بانه – سه‌رده‌شت .\n2. سۆرانی :- قه‌زای زێباری لێ ده‌رچێ هه‌موو پارێزگای هه‌ولێر ده‌گرێته‌وه وه شاری هه‌ولێر ناوجه‌رگه‌یه‌تی .\n3. سلێمانی :- هه‌موو پارێزگای سلێمانی ده‌گرێته‌وه جگه له قه‌ڵادزێ (پشده‌ر ).\n4. گه‌رمیانی :- ئه‌مه‌شیان جیاوازیه‌كی ئه‌وتۆی له‌گه‌ڵ زاراوه‌ی سلێمانی نیه به‌ڵام شێوه زارێكی سه‌ربه‌خۆیه ناوچه‌كانی (كه‌ركوك — كفری — قه‌ره‌ته‌په — شوان — دووز خورماتوو )\n5. ئه‌رده‌ڵانی :- سنه — بێجار — كه‌نگه‌وه‌ر — ڕوانسه‌ر — باكوری ناوچه‌كانی جوانڕۆ له كوردستانی ئێران ( ڕۆژهه‌ڵات ) وه كوردستانی عێراق قه‌زای قه‌ڵا دزێ (پشده‌ر\nسێیه‌م / كرمانجی باشوور :-\n(له‌كی — به‌ختیاری — كه‌لهوری — لوڕ — مامه‌سێنێ )\nئه‌مانه پارێزگای لوڕستان و كرمانشا چوارده‌وری تا ده‌گاته سنوری قه‌سرو شیرین و خانه‌قین ده‌گرێته‌وه\nچواره‌م /گۆران / ئه‌م دیالێكته په‌رت و بڵاوه.\n1. گۆرانی ڕه‌سه‌ن: دانیشتوانه‌كانی ناوچه‌ی( كرند — زه‌هاوی — جوانڕۆ ) وه له كوردستانی عێراق هه‌ندیك له كاكه‌ییه‌كان و تیره‌ی زه‌نگه‌نه ناوچه‌ی داقووق قسه‌ی پێده‌كه‌ن\n2. هه‌ورمی: دانیشتووی شاخه‌كانی هه‌ورامان ده‌گرێته‌وه، دوو به‌شن:\nأ / لهۆنی :- ده‌كه‌ونه خۆرئاوای ڕیزه شاخه‌كانی هه‌ورامان(كوردستانی عێراق) .\nب/ ته‌خت:- ده‌كه‌ونه‌رۆژهه‌ڵاتی ڕێزه شاخه‌كانی هه‌ورامان(كوردستانی ئیران)\n3. باجه‌لان : ئه‌م شێوه زاره‌یه په‌رتوو بڵاوه هه‌ندێك له باكوری خۆر هه‌ڵاتی شاری موسل (شه‌به‌ك ) به‌شێكیشیان له‌نزیك (خانه‌قین )ن .\n4. زازا : ئه‌م لقه دیالێكته ناوچه‌كه‌ی ده‌كه‌وێته كوردستانی باكوور له توركیا كه ده‌كه‌وێته ناوچه‌كانی نێوان ( ئه‌رزرۆم — خه‌رپووش — موش ) هه‌ر هه‌موویان ده‌كه‌وێته ناوچه‌ی ده‌رسیم\nخاتوو شاناز پێشانگای هونەری بەرهەمی من دەكاتەوە\n4/21/2019 9:59:00 AM


ئەمڕۆ ئەڵمانیـا بڕیار ده‌دات\nئەمڕۆ ئەڵمانیـا بڕیار ده‌دات   24/9/2017\nئەمڕۆ لەهەر شانزەهەرێمەکەی ئەڵمانیای فیدڕاڵ هەڵبژاردنی گشتی پەرلەمانی دەکرێ و دەیان پارت و قەوارەی سیاسی بۆ هێنانی زۆرترین کورسی لەکۆی ٦٣٠ کورسیدا ململانێی یەکتر دەکەن،هەر هەرێمەو بەپێی ڕێژەی دانیشتوانەکەی ژمارەیەک کورسی بۆتەرخانکراوەو هاوڵاتیان نوێنەرەکانیان دەستنیشان دەکەن، پرۆسەکە بەهێمنی و لەژێرچاودێریەکی توندی پۆلیس‌ودەزگا ئەمنیەکان بەڕێوە دەچێت، ئه‌وه‌ی جێگه‌ی سه‌رنجه ئه‌مجاره ئەڵمانەکان لە خولەکانی پێشتر زیاتر بایەخی پێ دەدەن، ئەویش بەهۆی هەندێ دۆسیەی گەرماوگەرم کە پارتەکان کێبڕکێی لەسەردەکەن، لەوانە دۆسیەی کۆچەران‌و باری ناوخۆی ئەمنی وڵات و بژێوی ژیانی خەڵک.\nلەنێو کاندیدەکانی پۆستی ڕاوێژکاری ئەڵمانیا شەش کاندیدی سەرەکی هەن کە ڕکابەری یەکتردەکەن، کێبڕکێیەکەش لەنێوان دوو کاندیدی سەرەکی « ئەنجێلا مێرکل» و «مارتین شۆڵز» ە، بەپێی هەموو راپرسیەکان تائێستا مێرکل لەپێشەوەیەو بەخت یاوەریەتی،بەڵام ئەمڕۆ بەدەردەکەوێت کە کامیان دەبنە ڕاوێژکار،ئەوەی زۆرینە بێنێت ئەوا ڕادەسپێردرێت بۆ گفتوگۆکردن لەگەڵ لایەنەکانی دی بۆ پێکهێنانی ئیئتیلافی حکومی،لەم هەڵبژاردنە دەنگدەر بۆی هەیە دوو دەنگ بدات یەکیان بۆ نوێنەری هەرێمەکەی لەپەرلەمان و دووەمیش بۆ ئەو پارتەی کە دەیەوێت، هەر پارتێکیش پێیوستی بەهێنانی ڕێژەی ٥٪ یە تا لەپەرلەمان کورسی وەربگرێت.\nجیاوازی هەرەگرنگی ئەم خولە لەوەدایە کە بۆیەکەمین جارە لەمێژووی ئەو وڵاتەو لەدوای هەرەسی بیری نازیەت و توندڕەوی لەساڵی ١٩٤٥ ەوە سەرلەنوێ پارتێکی نازیپەرست بەناوی «پارتی جیگرەوە بۆئەڵمانیا» دروست بۆتەوەولەماوەی ئەو سێ ساڵەی دروستنبونیدا، لەژمارەیەک هەرێمی ئەڵمانیا کورسی پەرلەمانیان بەدەستهێناوەو لەنێو کۆمەڵگەی ئەڵمانیا جۆرێک ڕەواجیان پەیدا کردوە بە تایبەتیش لەدوای پرۆسەی وەرگرتنی زیاتر لەملیۆنێک کۆچەر لەلایەن کابینەکەی مێرکل و دروستبونی دەنگی ناڕەزایی لەدژی ئەم هەڵوێستەی حکومەت،ئەوپارتە دوژمنداری ئیسلام و خەڵکی بیانی وهەموو کۆچەران دەکاو ئەگەر لەدەستیان بێت میللەتە بێگانەکانی ناو کۆمەڵگەی ئەڵمانی تەفروتونادەکەن و شیرازەی تێک دەدەن،بۆیە هەندێ ناوەند لەوە دەترسن ئەگەر فراکسیۆنێک لەناو پەرلەمان پێک بێنن ئاژاوەبنێنەوەو وڵات بەرەو دۆخێکی خراپ ببەن.\nتورکیاهیچ رۆڵی نابێت\nجیاوازیەکی تری ئەو خولە لەگەڵ ئەوانەی پێش خۆی دروستبونی ئەو کیشەو ئاڵۆزیەیە کەلەنێوان ئەڵمانیاو دۆستەکۆنەکەی «تورکیا» لەئەنجامی ناکۆکی لە کۆمەڵێک دۆسیەدا دروست بوەو ڕەجەب تەیب ئەردۆغانی سەرۆکی تورکیا داوای لە ڕەوەندی خۆی لەو وڵاتەکردووە کە دەنگ بەو پارتە دەسەڵاتدارانەی ئێستا نەدەن و ئیدانەیان بکەن،لەبەرامبەریشدا مێرکل‌و حکومەتەکەی و زۆربەی پارتە سیاسیەکان هەرچەندە پەیوەندی لەگەڵ تورکیا بەگرنگ دەزانن، بەڵام سەرکۆنەی هەڵوێستی سیاسەتمەدارانی ئەو وڵاتە دەکەن و داوایان لە تورکەکانی دانیشتوی ئەڵمانیا کردووە کە گوێ بە سەرۆکی وڵاتی زگماکی خۆیان نەدەن و سۆزو وەلایان بۆ ئەو وڵاتە هەبێت کە خزمەتیان دەکاو تیایدا نیشتەجێن و بەئارامی وسەربەرزی تیایدا دەژین، چاودێرانیش پێیان وایە کە ئەو ئامۆژگاری و رێنماییانەی ئەردۆغان هیچ کاریگەریەکی بەسەر ئەنجامی ئەو هەڵبژاردنەوە نابێت.\nبایەخی بۆ ئەوروپا\nلەدوای چونە دەرەوەی بەریتانیا لەناو یەکێتی ئەوروپاو دروستبونی تەوژمی دژ بە مانەوەی ئەو یەکێتیەو دروستبونی مەترسی لەسەری، بەتایبەتیش لەدوای سەرهەڵدانی چەندین پارتی ڕاستڕەو لەسەرتاسەری وڵاتانی ئەندام لەناو یەکێتیەکەو پەیدابونی جموجۆڵەکانیان،پارتە پارێزگار و سۆسیالدیموکرات و چەپەکان توانیان بەرگەی ئەو تەوژمە بگرن و بەرگری لە مانەوەی ئەو یەکێتیە بکەن، ئێستاش ئەو بزوتنەوە دژانە هەرماون و هەرڕۆژێک بێنە سەر حوکم یەکێتی ئەوروپا تێکدەشکێنن و بەرنامەی خۆیان جێبەجێ دەکەن، بۆیە سەرکەوتنی ئەو پارتی لیبرال و پارێزگارانە لەپێناو پێکەوەژیان گەلانی ناو وڵاتانی یەکێتیەکەو تێکەڵاوی شارستانیەتەکان و پاراستنی بەها مرۆڤایەتیەکان گرنگن و ئەو پارتانەش لەکێبڕکیی یەکتردان و مانەوەی یەکێتی ئەوروپا یەکێکە لە دروشمەکانیان.\nسیاسەتی «دۆناڵد ترامپ» سه‌رۆکی ئه‌مریکا تائێستا لەدژی خواستەکانی ئەوروپاو ئامانجەکانیەتی، لەزۆر دۆسیەی جیهانیدا ناکۆکیان هەیە بەتایبەتیش لەبازرگانی جیهانی ومەسەلەی کۆچ و ژینگەو ئاوهەوا، مانەوەی مێرکل لەپۆستەکەیدا گەرەنتی بە‌هێزمانەوەی یەکێتیەکە دەردەخات لەبەرامبەر ئەو سیاسەتەی ئەمریکاو هەوڵەکانی بۆ پەرتەوازەکردنی هەڵوێستی وڵاتانی ناو ئەو یەکێتیە، وەک دیارە هەردوو پارتی سەرەکیش پارتەکەی مێرکل وسۆسیالدیموکراتەکان لەئاست ئەمریکاو کێشەکانیان هەڵوێستان یەکگرتوە.\nدروشمی سەربەخۆیی کوردستان\nلەناو زیاتر لە ٣٠ پارتی سیاسیدا جۆرەها پارت لەژێر ناوو دروشمی جۆراجۆر هەیە یەکێک لەوانە پارتێکی شیوعیە بەناوی»پارتی مارکسی لینینی ئه‌ڵمانیا MLPD « و لەهەندێ لە دروشم و پۆستەرەکانیدا داوای ئازادی وسەربەخۆیی کوردستان دەکات و نوسیویانە» بەڵێ بۆ ئازادی وسەربەخۆیی کوردستان»ئەو پارتە، پارتێکی سیاسیی چه‌پ و مارکسییه، داوای سەربەخۆیی بۆ هەموو گەلەچەوساوەو ژێردەستەکانی جیهان و نەمانی ڕژێمە سەرمایەدارەکان دەکاو خەبات دەکات بۆ بەدیهێنانی ئاواتەکانی پرۆلیتاریا و خۆشکردنی ژیانیان، ئەو پارتە هەرچەندە بەژمارە کەمن و چەند هەزار ئەندامێکیان هەیەوبەختی وەرگرتنی کورسی پەرلەمانیان کەمە، بەڵام ئەو دروشمانە بۆ کورد بەتایبەتیش لەپارتێکی گەورەترین وڵاتی ئەوروپیدا بایەخدارن.


ئیلان ماسك بوو به ده‌وڵه‌مه‌ندترین كه‌سی دنیا\n:: PM:01:40:09/01/2021 \nبه‌های كۆمپانیای تێسلا له ساڵی رابردوو، حه‌وت هێنده زیادی كرد و تا ئێسته‌یش له‌ناو بۆرسه‌دا زیاترین كڕیاری هه‌یه، بۆیه سه‌رۆكی كۆمپانیای به‌رهه‌مهێنانی ئۆتۆمبێلی كاره‌بایی "تێسلا" له‌ڕووی سه‌رمایه‌وه پێش سه‌رۆكی ئامازۆن كه‌وت و بوو به ده‌وڵه‌مه‌ندترین كه‌سی دنیا.\nسەرمایەکەی گەیشتووەتە 200 ملیار دۆلار .\nبه‌پێی ئاماری دامه‌زراوه‌ی دارایی جیهانی، كۆمپانیای به‌رهه‌مهێنانی ئۆتۆمبێلی كاره‌بایی تێسلا ساڵی رابردوو 700٪ سه‌رمایه‌كه‌ی زیادی كردووه و ئیلان ماسك سه‌رۆكی 49 ساڵه‌ی ئه‌و كۆمپانیایه، بووه‌ته ده‌وڵه‌مه‌ندترین كه‌س له دنیا.\nئاژانسی ئابووری بلۆمبێرگ، لیستی گه‌وره سه‌رمایه‌داره‌كانی دنیای بڵاو كردووه‌ته‌وه و تێیدا ده‌ركه‌وتووه سه‌رمایه‌ی ئیلان ماسك، 188 ملیار و 500 ملیۆن یۆرۆیه كه ده‌كاته نزیكه‌ی 200 ملیار دۆلار، ئێسته سه‌رمایه‌كه‌ی یه‌ك ملیار و 500 ملیۆن دۆلار له جێف بیزۆس سه‌رۆكی ئامازۆن زیاتره.\nبه‌گوێره‌ی بلۆمبێرگ، سه‌رباری ئه‌وه‌ی تێسلا ئاستی به‌رهه‌مهێنانی كه‌مه، به‌ڵام له ركابه‌ری ئابووریدا له سه‌رجه‌م كۆمپانیاكانی به‌رهه‌مهێنانی ئۆتۆمبێل له پێشتره.\nساڵی رابردوو سه‌رۆكی كۆمپانیای تێسلا له ریزی سێیه‌م سه‌رمایه‌داره‌كانی دنیا بوو، به‌ڵام ئه‌مساڵ توانی پێش هه‌مووان بكه‌وێت و به شێوه‌یه‌كی چاوه‌ڕوان نه‌كراو ببێت به گه‌وره‌ترین سه‌رمایه‌داری دنیا.


�� � ���ʧڢҹػ�����, �� � ʧڢ���໡ڢ�, ���� ����� �͡�ڶ� ��ڪ����\n�ҹ��"�� �- ���� ���� ������ �صڵ�. ��ڰ�� "͹����� ⤵������� ͹�ڵ�-\n��ڨ�¹ ��ڨ��, ͹����� �Ƿҹ��� ͹�ڵû�ڨ�¹ ��ڨ��"�� �- ���� ������\n������ �صڵ�. ������� �� �Ť�ڷ�ص�� �ԾھԹڷ�յ� �ԾھԷҹ���� �Ҥ��.\n�ԾھԹڷ� �- ��êڪ�յ� �͵ڶ ����⤵� ����. ���Ҥ� ���بڨ�յ� �͵ڶ\n����ह ���ह ���بڨ�յ� ��� ��Ե�. ���صڵ���� ���صڵ�Ե� �ҳ� �˵յ� �Ը\n���� ���صڵ�Եڵ� ��Ңճ���� ����ʵ��� �Էҹ� ���� ¶������\n��ڨ�� ������ ���� ���˹�� ��� �بڨ�� �ԡڢ�ǵ��ҷ����. ��Ԫڪҵ�\nǯگ���ԡ� ��Ԫڪ�. ��� �� ���ءڢԻ���హ ���⦵� �بڨ��. ��� ����� �-\n�ءڢԵڵ�ڵ� �ءڢԵڵ���⦵� �ص��. ����ǵڶء�ҵ� ��ʨکԹڹ���� ��� ���,\n����� �� ���� �طڸ�Ե��� ������ ǵڶ� ��� ���, ¶� ����� ǵڶ�����\n�ع �� ���� � ��ڭ�µ�, ���� �ع ͻڻ�ڭ�ڵ����� �յҵ� ͵��.\n�⹾����⡵�  �ع���Ƿ���. �ҵ������õ� �ҵ��� ��¹��ʹ ��\n���ó��ʹ � ���� ŷڸ���ҹ� �ع���ǡڢ�ڸҹ� ��ڨ�� �������ʧڢ���.\n�� �� �ع�ڻع� �ػڻ�ڵԡó��ʹ ��ԡڢԻԵ��� �Ե�ڵ� ��ԡڢҵ� �بڨ��,\n��� ����� ʧڡԳڳ�ڵ� �ԡԳڳ�ڵ� ʧڡԳڳ��ԡ�⢵� �ص��. ����ҵ�\nǯگ���ԡ� �����. ��� �� ������ҹؤ���హ ���ԡҵ� �بڨ��. ��� �����\n;�����˵ڵ� �حڨԵ��� ��ڱԵ�ڵ� ;���������⡵� �ص��. ������Ҥ��ҹյ�\n���������ҹ� ������ �ػ��ڵԻ�ڨ�ҹ�. �͵ҹ� �� ��ү� ��� ��÷�����\n�Եڵ� �Է�Ե��� �Ե�ڵ�� �- ͤڤ�ҵ� �بڨ�ڵ�. ��� ��� ���ҡ��ڵ�\n�Թڹ�ڵ� ��äڤ�̵� �ص��. ����µ� �ԡڡ����� ����ط��. ��ڹ�ڸ⪵�\n��Ե�ҹ�ڸ�. ��ڹ���õ� ��ڸ��á����������ʧڢ����û�ڨ����س����\n��ڹ� �����Ե� ����ҵ� ��ڹ����. ͻԨ �Ը �ҹ�������� �����Ե�ڵ�\n@�ԧ��ö: � ��. ���. ��/��� �ҷ�/�� �ҳ��� (����) ͵ڶ� ��ҹ�\n@� ���. ��ڰҹ ��/���/���- ���ŵڵԡ    � �.�. �ԾھԷ� ��êڪ�յ�\n@� �.�. ����  � �.�. �-ʷ�� � ����ʵ�


سه‌رۆك كۆمار و وه‌زیری ده‌ره‌وه‌ی كۆماری كۆنگۆ كۆده‌بنه‌وه\nئه‌مڕۆ 13-6-2018 د.فوئاد مه‌عسوم سه‌رۆك كۆماری عیراق له كۆشكی سه‌لام له به‌غدا، پێشوازیكرد له جانكڵۆد گاكۆسۆ وه‌زیری ده‌ره‌وه‌ی كۆماری كۆنگۆو وه‌فدی هاوڕێی.\nسه‌ره‌تا سه‌رۆك كۆمار به‌خێرهاتنی وه‌فدی میوانی كردو ئاماژه‌یكرد بۆ گرنگی به‌هێزكردنی پردی په‌یوه‌ندی نێوان هه‌ردوو وڵات له‌ڕێی فراوانكردنی هاریكاری بنیاتنه‌رانه له هه‌موو ئاسته‌كاندا.\nوه‌زیری میوانیش سڵاو و رێزی دینیس ساسۆ نگیسۆ سه‌رۆك كۆماری كۆنگۆی گه‌یانده سه‌رۆك كۆمارو نامه‌یه‌كی سه‌رۆك نگیسۆی پێشكه‌ش به سه‌رۆك مه‌عسوم كرد، هاوكات پیرۆزبایی كۆنگۆی گه‌یاند به گه‌لی عیراق به‌بۆنه‌ی سه‌ركه‌وتنی عیراق به‌سه‌ر تیرۆرو به‌ده‌ستهێنانی ئاسایش و ئۆقره‌یی.\nبه‌ڕێز جان كڵۆد گاكۆسۆ داوای وڵاته‌كه‌ی خسته‌ڕوو كه عیراق پشتیوانی داواكه‌ی كۆنگۆ بكات بۆ به‌ئه‌ندامبوونی له رێكخراوی (ئۆپیك)دا، سه‌رۆك كۆماریش پشتیوانی عیراقی ده‌ربڕی بۆ ئه‌و داوایه كه ئاماده‌ی هاریكارییه له‌وباره‌یه‌وه.\nله ته‌وه‌رێكی تری دیداره‌كه‌دا وه‌زیری ده‌ره‌وه‌ی كۆنگۆ په‌رۆشی وڵاته‌كه‌ی دووپاكرده‌وه بۆ گه‌شه‌پێدانی په‌یوه‌ندی دووقۆڵی هه‌ردوو وڵات، روونیشیكرده‌وه كه كۆنگۆ ده‌خوازێت هاریكارییه‌كان چالاك بكات به‌وجۆره‌ی كه خزمه‌ت به به‌رژه‌وه‌ندی باڵای هه‌ردوو گه‌لی دۆست ده‌كات و یارمه‌تیده‌ر ده‌بێت بۆ ئۆقره‌یی و ئاشتی له ناوچه‌كه‌دا.\nله كۆتاییدا سه‌رۆك مه‌عسوم سڵاوی خۆی به وه‌فدی میواندا نارد بۆ دینیس ساسۆ نگیسۆی سه‌رۆكی كۆنگۆ.


فۆڕمی تۆمارکردنی بابەت | پەیامی حزبی کۆمۆنیستی کرێکاریی کوردستان بۆ جەماوەری نارازی!\nنارەزایەتیەکانی جەماوەری کرێکارو زەحمەتکێش‌و مامۆستایان‌و کارمەندانی کەمدەرامەت و توێژە هەژارو بەشخوراوەکانی کوردستان بەرامبەر بە قەیرانی ئابوری‌و سیاسەتەکانی حکومەتی هەرێم بۆ شکاندنەوەی باری سەختی قەیرانەکە بەسەرشانی ئەواندا رۆژ لەدوای رۆژ بەرەو هەڵکشان دەچێت! ماهیەتی بۆرژوازیانەو دژی کرێکاری‌و دژی خەڵکیی حکومەت رۆژدوای رۆژ بۆ ژمارەیەکی بەرچاو لە خەڵکی چەوساوەو بێبەشی کوردستان ئاشکراتر دەبێت. بیرکردنەوەی جەماوەر لە چۆنێتی گۆڕینی ئەم دەسەڵاتە ئاخرین بزماری بە تابووتی پرۆژەکانی چاکسازی هێزە بۆرژواییەکاندا داکوتاوە. ئێستا ئە وهێزانەی باسی چاکسازیی سیاسی و حکومەتیان دەکرد، خۆشیان بوونەتە قوربانی سیاسەتی هەلپەرستانەو قازانجپەرستانەی خۆیان‌و لە فکری ئەوەدان چۆن جێ پێکانیان لەناو دەسەڵاتدا بسڕنەوەو جارێکی دیکە خۆیان بخزێننەوە ناو نارەزایەتیەکانی جەماوەرەوە. تەنانەت یەکێتی نیشتمانی کە خۆی شەریکە بەش‌و دەسەڵاتی پارتیە خۆی وەکو رەخنەگری حکومەت‌و لایەنگری نارەزایەتیەکانی جەماوەر دژی نەبوونی مووچەو خزمەتگوزاریەکان نیشان دەدات! لەم هەلومەرجە ئاڵۆزە سیاسیەدا ئەرکی هەڵسوڕاوانی بزوتنەوەی نارەزایەتی جەماوەریە کە زۆر هەستیارانە مامەڵە لەگەڵ بارودۆخەکەو روداوەکاندا بکەن. پێویستە رێگانەدەین بزوتنەوەکە لەرێڕەوی راستەقینەی خۆی دەربکرێت‌و دوبارە زەحمەت‌و قوربانی و خەباتی جەماوەری بێبەش و چەوساوەی کوردستان ببێتەوە بە کەرەستەی مامەڵەی سیاسی نێوان ئەو حیزبانەی کە لەسەر حسابی برسێتی خەڵک بەشوێن ئیمتیازاتی سیاسیەوەن. ئەو حزبانە کە تادوێنێ لە حکومەتی بنکەفراواندا پێکەوە خەریکی بەشکردنی قوتی خەڵک بوون، ئێستا ئاستی توڕەیی و نارەزایەتی خەڵک دەبینن، بۆیە هەوڵ دەدەن جەماوەر بەرەو کاری پێشوەخت رابکێشن تا چەواشەکردن و سەرکوتکردنیشی ئاسان بێت! ئامادەکردنی جەماوەری کرێکارو زەحمەتکێش بۆ ئەوەی حسابی خۆی لەگەڵ دەسەڵاتی بۆرژوازی کوردا یەکلایی بکاتەوە، بۆئەوەی کۆتایی بە نایەکسانی‌و بێمافی‌و ناعەدالەتی بێنێ، بۆئەوەی گەندەڵی و تاڵانو بڕۆی حزبە دەسەڵاتدارەکانی بۆرژوازی لەریشەوە دەربکێشێت، بۆئەوەی ژیانێکی شایستەو یەکسان بۆ خۆی و نەوەکانی دواتر فەراهەم بکات، لەناو پرۆسەیەک لە خەباتی هوشیارانە و یەکگرتوو رێکخراودا دەچێتەپێشەوە لەپێناو باشکردنی هەلومەرجی کارو ژیان‌و گوزەران‌و فراوانکردنەوەی ئازادیەکانی. مانگرتن و خۆپیشاندان، کۆبونەوەی نارەزایەتی‌و پەناگیری لە شوێن‌و ناوەندەکانی کارکردندا، لە فەرمانگەو خەستەخانەکاندا، لە قوتابخانەو زانکۆو پەیمانگاکاندا، داخستنی دوکان و بازاڕەکان، بۆ گێڕانەوەی مووچە خوراوەکانی مووچەخۆران، بۆدانی مووچە لەکاتی خۆیداو بێدواکەوتن، بۆ دابینکردنی ژیان و دانی بیمەی بێکاری بەوانەی ئامادەبەکارن و کاریان دەستناکەوێ، بۆ دابینکردنی خزمەتگوزاریە سەرەتاییەکانی وەکو تەندروستی، خوێندن، کارەبا، ئاوی خواردنەوە بۆ هاوڵاتیانی کەمدەرامەت بە خۆڕایی لە ئێستادا ئەو هەنگاوە دروستەیە کە دەتوانێ نارەزایەتیەکانی جەماوەری نارازی لە موجازەفەو لەباربردن بپارێزێ و هەنگاوەکانی داهاتووش زامن بکات. هەرئێستا بەشێک لە کارمەندانی فەرمانگەکانی حکومەت لەناو فەرمانگەکانی خۆیاندا دەستیان داوەتە مانگرتن، بڕیارە لەگەڵ دەستپێکردنەوەی دەوامی خوێندنگاو زانکۆو پەیمانگاکاندا مامۆستایانیش دەست بە مانگرتن و خۆپیشاندان بکەنەوە. هێشتا بایکۆت‌و جێهێشتنی دەوامیش وەکو بژاردەیەک لەلایەن بەشێک لە فەرمانبەران‌و مامۆستایانەوە تەماشا دەکرێ. بەڵام وەکو چۆن پاراستنی نارەزایەتیەکان لەکاری پێشوەخت و موجازەفە ئەرکێکی سەرجەم رابەران و هەڵسوڕاوانی بزوتنەوەکەیە بەهەمان شێوەش دوبارە نەکردنەوەی ئەزمونێکی بێکاریگەری وەکو بایکۆت کە نارەزایەتیەکان دەپوکێنێتەوەو لەباریان دەبات، بەرپرسیارێتیەکی گەورەیە. حزبی کۆمۆنیستی کرێکاریی کوردستان بانگەوازی سەرجەم جەماوەری نارازی کوردستان دەکات کەلەگەڵ دەستپێکردنەوەی ساڵی خوێندن لە پاڵ مامۆستایان و خوێنداکاراندا لەسەرجەم فەرمانگەو خەستەخانەکاندا، لەناوەندەکانی کارو خزمەتگوزاریدا مانگرتن و خۆپیشاندان و کۆبونەوەی نارەزایەتی بەرپابکرێ لەپێناو: 1.\tگێڕانەوەی مووچە زەوتکراوەکانی مووچەخۆران‌و دانی مووچە لەکاتی خۆیداو بێدواکەوتن. 2.\tدابینکردنی کار بۆ بێکاران یان دابینکردنی ژیان و دانی بیمەی بێکاری بەوانەی ئامادەبەکارن و کاریان دەستناکەوێ. 3.\tدابینکردنی خزمەتگوزاریە سەرەتاییەکانی وەکو تەندروستی‌و پزیشکی، خوێندن‌و پەروەردە، کارەبا‌و ئاوی خواردنەوە بۆ هاوڵاتیانی کەمدەرامەت بە خۆڕایی. حزبی کۆمۆنیستی کرێکاریی کوردستان 25-09-2016


دەستکێش.. پشکۆ ناکام – Dengekan\nbyPishko Nakam\tMarch 5, 2021\tGeneral\nوتیان حەبلی زەبر و زەنگ لە نیوەیا ئەپچڕێ ، ئێمە هەموومان پچڕاوین و حەبلەکەش تا بێ درێژ تر ئەبێ.. وتیان خوا لە سوڵتان محمود گەورەترە ، بۆ ئێمە لە هیچ خولە ناوێک گەورە تر نەبوو، ووتیان زاڵم زەواڵی بۆ پەیا ئەبێ ، لای ئێمە زاڵم مێش میوانی نیە وزەواڵەکەش تا ئێستا”ڤیزا”ی هەولێری وەرنەگرتوە ،،سی ساڵە ئەووترێت ئاشی نەزان خوا ئەیگێڕێ ، کەچی ئاشی خوای هەرێم بە پێچەوانەوە نەزان ئەیگڕێ !! هەر ئەڵێن سەبر گرن، شەیتان پەلەی کرد چاوێکی خۆی کوێر کرد،ئێمە سی ساڵە پەلەمان نەکردوە کەچی هەموو خێل و چاوزەق و دووربینیمان گەر کز نەبێ هەر نیمانە ، پێمان ئەڵێن”سەددام” بۆ کوێ ی برد ؟ با. لە بیرمان نەچێ گەر ئەو ئەحمەق نەبوایە و”کوەیت”ی داگیر نەکردایە وا زوو لەناو نەئەچوو و هەر کاکە ئەمریکا خۆی پارێزگاری لێ ئەکرد، خۆ هەرێم” کوەیت”ێکیش درواسێی نیە عەنتەرەکانی هەرێم بیگرن و بشبێتە مایەی تیاچوونی خۆیان..هەر کە بۆڵە بۆڵێک بکەین پێمان ئەڵێن “ڕەشبین” مەبن ، ئاخر کە هەموو چواردەورمان تاریکە ناکرێ بە درۆ و\nبە زۆر ” عەینەکی شەمسی” لە چاو کەین..هەردەم بکەیتەوە ئەڵێن قەوارەی!! هەرێم دەستکەوتی خوێنی شەهیدانە، بەڵام پێمان ناڵێن\nئەو هەموو جاش موستەشار و وئەنفالچییانە چۆن هەموو موعەزەز موکەڕەم ئەژین، دیارە قەوارەی هەرێم ئارەقی ناوچەوانی ئەوانیشی تیایە،،ئاخر کێ خۆی کردوە بە ساحێبی ڕاپەڕین لە کاتێکا سەرۆکی حیزبی وا هەیە دوو هەفتەش دوای ڕاپەڕین هەر لە قەڵادزە خۆی شاربۆوە کەچی ئەڵێ: ڕاپەڕین درێژە پێیانی خەبات و شۆڕشی!! حیزبەکەی ئەو بوە،،!! لەسەر ئەم کەونە دەسەڵاتی دەبڵ موراڵی وەک ئەوەی هەرێم نابینرێ،دەسەڵاتی هەرێم پشتوانی لە خۆپیشانەکانی خواروی عێڕاق ئەکرد، بەڵام لای خۆمان لەسەر”مەسیج” ێک بە شەش ساڵ مەحکوم ئەکرێیت..،بە بەغا ئەڵێن: شۆڤێنی، مەزهەبی، رەگەزپەرست،دژە کورد و کوردستان..نا دادپەروەر! كەچی هەفتەی سێ چواجار”شاندی سواڵ کردن” وان لە بەغا و خەریکی دەست پان کردنەوەن و سوێند و تەڵاق ئەخۆن کە بەشێکن لە عێڕاق! ئەیانەوێ بەغا وەک”سۆسیال”ەکەی ئەوروپا بەخێویان بکا،،خۆشیان ئامادە نەبن تەنانەت مووچەکە وەک خۆی دابەش بکەن…خەریکە مەقایس و موستەڵەحەکان لە هەرێم هیچ مانایەکی خۆی بمێنێ، بۆ نمونە بە “بازرگانێکی نەوت” ئەووترێت پێشمەرگەی دێرین..!!بە هەردوو مەجلیسەکەی هەولێری زەمانی بەعس ئەەووترا کارتۆنی چونکە حیزبی بوو، ئەی خێرە پارلەمانه سوقەتە کارتۆنییەکەی هەولێر بە دەزگایەکی نیشتمانی ناو ببرێت ؟خۆ مەگەر ئەویش نەک هەر حیزب ، بەڵکو بنەماڵە ئەیبا بەڕێوە،،،،،،،،،،،،،باشترین نەسیحەتی دەسەڵات ئەوەیە کە دەست بەکڵاوەکەتەوە بگرە با نەیبا،بۆ ئەوەی کەدەستت لەسەر گیرفانت نەبێ ئەو بەئاسانی بتوانێ بەتاڵی بکاتەوە ، گەر قسەشت کرد مسۆگەر دەستێکت لە پشتەوەیە ، لەبەر کورونا بە دەستکێشەوە……،،\nPrevious لێکۆڵینەوەیەک لەسەر داستانی (مەم و زین)ی ئەحمەدی خانی، چاپ و بڵاو دەبێتەوە\nNext تەکنەلۆژیا و کەمبوونەوەی کتێب و گۆڤاری منداڵان.. ڕۆستەم خامۆش


راهێنه‌ری نوێی هه‌ڵبژارده‌ی ئیسپانیا ئاشكرا كرا\nلویس رۆبالیس سه‌رۆكی فیدراسیۆنی تۆپی پێی ئیسپانیا و لۆپیتیخی راهێنه‌ری دوورخراوه‌ی ئیسپانیا\nلویس رۆبالیس هه‌ڵبژارده‌ی ئیسپانیا مۆندیالی2018\nدوای ئه‌وه‌ی جۆلیان لۆپیتیخی له راهێنه‌رایه‌تی هه‌ڵبژارده‌ی ئیسپانیا دوورخرایه‌وه، 3 كه‌سی دیكه بۆ شوێنگره‌وه‌ی لۆپیتیخی بۆ سه‌ركردایه‌تی ئیسپانیا له مۆندیال به‌ربژێر كراون.\nلویس رۆبیالیس سه‌رۆكی فیدراسیۆنی تۆپی پێی ئیسپانیا له پرێس كۆنفرانسێكدا رایگه‌یاند كه هه‌موو كاره‌كانیان له‌گه‌ڵ لۆپیتیخی كۆتایی هاتووه، به‌وپێیه‌ی ئه‌و نرخی هه‌ڵبژارده‌ی ئیسپانیای نه‌زانی، بۆیه دوورخرایه‌وه.\nلویس رۆبیالیس ده‌شڵێت: ئێمه خاوه‌نی هه‌ڵبژارده‌یه‌كی به‌هێزین و هه‌ركه‌سێكیش بیه‌وێت گفتووگۆ له‌گه‌ڵ راهێنه‌ری ئه‌و هه‌ڵبژارده‌یه بكات، ده‌بێت سه‌ره‌تا له‌گه‌ڵ فیدراسیۆنی تۆپی پێی ئیسپانیا گفتووگۆ بكات، بۆیه لۆپیتیخی سه‌رپێچی كردووه و به‌بێ پرس و زانیاری ئێمه په‌یوه‌ندی له‌گه‌ڵ ریال مه‌درید به‌ستووه و ئێمه‌ش قبوڵمان نه‌كردووه و دوورمان خستۆته‌وه.\nرۆبیالیس گوتیشی: ئێستا ئێمه له دۆخێكی هه‌ستیار و ئاڵۆز داین و له‌گه‌ڵ ستافی ته‌كنیكی و یاریزانه‌كان قسه‌م كردووه و په‌یوه‌ندییه‌كی به‌هێزم له‌گه‌ڵ یاریزانه‌كان هه‌یه و ده‌بێت به باشترین شێوه خۆمان بۆ مۆندیال ئاماده بكه‌ین.\nبه گوێره‌ی میدیاكانی مه‌درید 3 كه‌س بۆ شوێنگره‌وه‌ی جۆلیان لۆپیتیخی به‌ربژێر كراون، یه‌كێكیان (فێرناندۆ هیرۆ) كاپتنی پێشووی یانه‌ی ریال مه‌دریدوه، دووه‌میان (پاپڵۆ سانز) یاریده‌ری راهێنه‌ری هه‌ڵبژارده‌ی ئیسپانیا، سێیه‌میان (ئالبێرت سیلایس) راهێنه‌ری هه‌ڵبژارده‌ی لاوانی ئیسپانیا بۆ خوار ته‌مه‌ن 21 ساڵ.


ZTE مۆبایلی Nubia Z17ی ڕاگەیاند – کەی ئای تی ئێن\nئەندرۆید 1, حوزه‌یران 2017\nZTE مۆبایلی Nubia Z17ی ڕاگەیاند\nکۆمپانیای زێد تی ئی چینی بەردەوامە لە بەرهەمهێنانی مۆبایلی نایاب و تازەترین مۆبایلیشی بەناوی Nubia Z17 ئەمڕۆ ڕاگەیەندرا، مۆبایلە نوێکە دووەم مۆبایلی چینییە لە دوای شاومی می ٦ کە بە پرۆسێسەری سناپدراگۆن ٨٣٥ کار دەکات و بە ٣ جۆر بەردەستە کە یەکێکیان خاوەن ٨ گێگابایت ڕامە!\nکامێرای دواوەی مۆبایلەکە لە دوو هەستەوەر پێکهاتووە بە ڕوونییەکانی ٢٣ مێگاپیکسڵ و ١٢ مێگاپیکسڵ و تیرەی چاوی (f/1.8) و توانای دوو هێندە زومی بینایی (2x optical zoom) و دە هێندە زومی داینەمیکی (10x Dynamic zoom) و تۆمارکردنی ڤیدیۆی بەڕوونی 4K هەیە، لە ڕووی پێشەوەش کامێرایەک بە ڕوونی ١٦ مێگاپیکسڵ و تیرەی چاوی (f/2.0) و هاوێنەیەک بە فراوانی ٨٠ پلە بوونی هەیە.\nڕونمای مۆبایلەکە ٥.٥ ئینچە و ڕوونییەکەی (١٠٨٠x١٩٢٠) پیکسڵە و لە جۆری IPS LCDیە و هەروەها لە جۆرێکی دیارینەکراوی شوشەی کۆرنینگ گۆرێللایە.\nفراوانی پاتری مۆبایلەکە ٣٢٠٠ میللی ئەمپێر/کاتژمێرە و بەهۆی بارگاویکردنەوەی خێرا(Quick charge 4.0)وە لە ماوەی تەنها ٢٥ خولەکدا لە بەتاڵییەوە تا ٪٥٠ بارگاوی دەکرێتەوە!\nمۆبایلەکە خاوەن هەستەوەری پەنجەمۆر و IR Blaster و بلوتوثی وەشانی ٤.١ و دەرچەی جۆری USB Type-Cیە، هەروەها بڕوانامەی IP67ی هەیە و دژە ئاو و تۆزە، بڵندگۆکەشی لە جۆری Dolby Atmosە بۆ دەنگێکی بەرز و نایاب.\nمۆبایلەکە لەسەر ڕووکاری Nubia UI 5.0 کار دەکات کە لەسەر وەشانی ٧.١.١ی ئەندرۆید نوگەت بنیاد نراوە.\nمۆبایلەکە بە پێنج ڕەنگی جیاواز کە بریتین لە ڕەش و زێڕی، زێڕی، ڕەش، سور، شین بەردەست دەبێت بەم نرخانە:\n٢٧٩٩ یوان (٤١١ دۆلار) بۆ ٦ گب ڕام و ٦٤ گب بیرگە.\n٣٣٩٩ یوان (٤٩٩ دۆلار) بۆ ٦ گب ڕام و ١٢٨ گب بیرگە.\n٣٩٩٩ یوان (٥٨٣ دۆلار) بۆ ٨ گب ڕام و ١٢٨ گب بیرگە.\nتاگەکان ئەندرۆید زێد تی ئی هەواڵ


کۆدی هەواڵ: 2049\nڕێکەوتی بڵاوکردنەوە: 02:16 - 2021/05/19\nبەسام شاکر نوێنەرێکی ئەنجومەنی سووریای دیموکراتە کە باڵی سیاسیی هێزەکانی سووریای دیموکراتە لە ئەمریکا و باسی پڕۆسەی دانوستانی نێوان کوردەکان و دەوڵەتی ناوەندی دەکات و نیگەرانیی خۆی لەو بارەیەوە دەردەبڕێت.\nبەسام شاکر بە ئاژانسی هەواڵی سپۆتنیکی وتووە: لە ئێستادا هیچ دانوستانێک لە نێوان دوو لایەنەکەدا نیە. نوێنەری ئەنجومەنی سووریای دیموکرات لە ئەمریکا، دیمەشق بەوە تۆمەتبار دەکات کە حەز بە پێوەندی لەگەڵ کوردەکان ناکات چوونکە بە وتەی ناوبراو، دیمەشق نیازیەتی دۆخەکە بگەڕێنێتەوە بۆ پێش 2011 و هیچ گۆڕانێک لە باکووری خۆرهەڵاتی سووریا ڕوو نەدات ئەوەش لە کاتێکدا کە ئێستا ناوچەکە لە ژێر دەسەڵاتی کوردیدایە.\nبەو حاڵەشەوە شاکر جەختی کردۆتە سەر پێوەندیی نێوان کوردەکان و دەوڵەتی ناوەند و دەڵێت: ئێمە ئێستا بەشێکین لە چارەسەری قەیرانی سووریا بۆیە پێوەندیی نێوان کورد و دەوڵەتی ناوەند شتێکی ئاسایی دەبێت.


چوارچێوەی هەماهەنگی هۆشداریی دەداتە سەرۆكی پەرلەمان\n01:17 - 14/05/2022\nچوارچێوەی هەماهەنگی شیعە بەیاننامەیەكی سەبارەت بە دوورخستنەوەی باسم خەشان ئەندامی ئەنجومەنی نوێنەرانی عیراق لە لیژنە پەرلەمانییەكان بڵاوكردەوە و تێیدا نیگەرانی خۆیان لە هەڵسوكەوتەكانی محەمەد حەلبوسی سەرۆكی ئەنجومەنی نوێنەرانی عیراق نیشاندا بەرامبەر باسم خەشان ، لە بەیاننامەكەدا ئاماژە بەوەشدراوە بەشداریی كردن لە لیژنەكانی پەرلەمان مافێكی یاسایی و دەستووری هەموو پەرلەمانتارێكە و بەكارهێنانی ئەو جۆرە هەڵسوكەوتانە لەگەڵ نوێنەری هەڵبژێردراوی گەل قبوڵكراو نییە، چوارچێوەی هەماهەنگی داواشی لە محەمەد حەلبوسی كردووە چاو بە بڕیارەكەیدا بخشێنێتەوە و پارێزگاری لە بنەماكانی دیموكراتی بكات و دوور بكەوێتەوە لە بڕیاری تاك رەویی و پرسە دیموكراتییەكان تێكەڵ بە پرسە كەسییەكان نەكات.\nلای خۆیەوە باسم خەشان پەرلەمانتاری سەربەخۆی ئەنجومەنی نوێنەرانی عیراق بەیاننامەیەكی لەسەر ئەو پرسە بڵاوكردەوە و تێیدا ئاماژەی بە بوونی ساختەكاریی لە پرسی دەنگدان لەسەر دوورخستنەوەكەی دا ، باسم خەشان ئاماژەی بەوەداوە كە بەپێی گرتە ڤیدیۆییەكان تەنها لەسەدا 15 ی ئەندامانی ئامادەبوونی دانیشتنەكە دەنگیان بە بڕیارەكەی سەرۆكی پەرلەمان داوە بۆ دوورخستنەوەی كە ئەوەش مانای ئەوەیە كە محەمەد حەلبوسی ساختەكاریی كردووە و بڕیارەكەی بە ساختە پەسەند كردووە.\nلە دانیشتنی رۆژی چوارشەممەی رابردوو محەمەد حەلبوسی، بڕیاریدا رێگە بە باسم خەشان، پەرلەمانتاری سەربەخۆ نەدات ببێتە ئەندام لە لیژنە هەمیشەییەكانی پەرلەمان و رێگەی پێنەدرێت لە دانیشتنەكانی پەرلەماندا قسە بكات تا داوای لێبوردن لە دەستەی سەرۆكایەتیی پەرلەمان دەكات.


فڕۆکە جەنگییەکانی تورکیا ناحیەی شیروان مەزن-یان بۆردومانکرد - هيوای کۆرد\nHome » هەواڵ » کوردستانی » فڕۆکە جەنگییەکانی تورکیا ناحیەی شیروان مەزن-یان بۆردومانکرد\nفڕۆکە جەنگییەکانی تورکیا ناحیەی شیروان مەزن-یان بۆردومانکرد\nin کوردستانی, هەواڵ 10/25/2016\t0\nناحیەیەکی سەر بەپارێزگای ھەولێر بەشێوەیەکی چڕ لەلایەن ژمارەیەک فڕۆکەی جەنگیەوە بۆردومان دەکرێت و ژمارەیەک ھاوڵاتیش شەھیدبون، بەرپرسێکی حکومیش ئاشکرایدەکات، ئەو فڕۆکانە تورکیی بون، ھاوکات زانیاریی زیاتریش ئاشکرادەکات.\nبەگوێرەی ھەواڵێکی ماڵپەری سۆمەریەنیوز، غەفور ئەحمەد قائیمقامی قەزای مێرگەسور لەسنوری پارێزگای ھەولێر ڕایگەیاندوە، “شەوی ڕابردوو فڕۆکە جەنگییەکانی تورکیا لەچوارچێوەی ھێرشکردنەسەر بارەگاکانی پەکەکە، ناحیەی شیروان مەزن-یان لەباکوری ھەولێر بۆردومانکردوە”.\nلەبارەی زیانەکانی ئەو بۆردومانەی تورکیاشەوە، قائیمقامی مێرگەسور ئاشکرایکردوە، “بەداخەوە بەھۆی ئەو بۆردومانەوە سێ ھاوڵاتی شەھیدبون کە سەرقاڵی کشتوکاڵکردن بون”.\nئاماژەی بەوەشکردوە، زۆربەی ناوچەکانی سنوری ناحیەی شیروان مەزن لەژێر دەسەڵاتی پارتی کرێکارانی کوردستان (پەکەکە)دایەو ناوبەناو لەلایەن فڕۆکە جەنگییەکانی تورکیاوە بۆردوماندەکرێن و زیانی زۆریشی بۆ ھاوڵاتیان و دانیشتوانی ئەو سنورە ھەبوە.\nشێروان مەزن کە ئێستا ناوەندی ناحیەیە یەکەمجار گوندبوە ٥٥٠ ساڵە دروستبوەو لە ١٨٩٠ شێروان مەزن کراوە بەناحیە بەناوی (بەڕێوەبەرایەتی ناحیەی مزوری باڵا) کە ناوەندی ناحیەکە لەشێروان مەزن بوو، ناحیەکە ٧٠ گوند دەگرێتەوە کە ١٩ گوندی ئاوەدانەو ٥١ گوندیش تائێستا ئاوەدان نەکراوەتەوە.\nبەگوێرەی ئەو ئامارەی کە ئێستا لەبەردەستدایە، کۆی گشتی دانیشتوانی ناوەندی ناحیەو گوندە ئاوەدانکراوەکانی بریتییە لەچوار ھەزارو ١٠ کەس و ١٥٥ کیلۆمەتریش لەناوەندی پارێزگای ھەولێرو تەنھا ٣٠ کیلۆمەتریش لەمێرگەسورەوە دورە.\nپەکەکە شیروان غەفور ئەحمەد فڕۆکە جەنگییەکانی تورکیا قەزای مێرگەسور ھەولێر\t2016-10-25\nTagged with: پەکەکە شیروان غەفور ئەحمەد فڕۆکە جەنگییەکانی تورکیا قەزای مێرگەسور ھەولێر\nرزگار عوبێد؛ دۆخی ئاوارەكان لە كەمپەكان زۆر خراپە


ژمارەیەك كەسایەتی لەدەرەوەو ناوەوەی هەرێمی كوردستان بانگەوازێك رادەگەیەنن – لڤین پرێس\nژمارەیەك كەسایەتی لەدەرەوەو ناوەوەی هەرێمی كوردستان، تەواوی بەرپرسیارێتی هەر روداوو ئەگەرێكی نەخوازراو دەكەوێتە ئەستۆی دەسەڵاتداران.\nیاداشته‌كه به‌ناوى گروپى (به‌ڵێ بۆ ئاشته‌وایی) ئاراسته‌كراوه‌و تێیداهاتوه، په‌ره‌سه‌ندنى گرژیه‌كانى ئه‌مدواییه‌ى شارو شارۆچكه‌كان‌و مامه‌ڵه‌كردنى نابه‌رپرسانه‌ى به‌شێك له‌هێزه‌كانى حكومه‌ت‌و ئاسایش له‌گه‌ڵ خۆپیشانده‌ران‌و داواى ڕه‌واى خوێندكاران‌و هه‌ڵكوتانه‌سه‌ر كه‌سایه‌تیه‌كان‌و تیرۆركردنیان‌و به‌بێ گه‌ڕانه‌وه بۆ ڕێكاره یاساییه‌كان، ئاماژه‌ى ترسناكن بۆ شكاندنى شكۆى مرۆڤ كه ده‌رئه‌نجام ترس‌و تۆقاندن ده‌بێته سیماى سیستمى سیاسى‌و كۆمه‌ڵایه‌تى.\n– کۆمەڵانی خەڵکی کوردستان\n– سەرۆکایری کۆماری عێراق\n-سەرۆکایەتی هەرێمی کوردستان.\n– پەرلەمانی کوردستان.\n– حکومەتی هەرێمی کوردستان.\n– لایەنە سیاسیەکانی هەرێمی کوردستان.\n– ڕێکخراوەکانی کۆمەڵگای مەدەنی کۆمەڵە و سەندیکا پیشەیەکان.\n– نوێنەری ڕێکخراوی نەتەوە یەکگرتوەکان لە هەرێمی کوردستان.\nئێمە وەک دەستەیەک لە خەڵکی کوردستان لە ناوەوە و دەرەوەی وڵات لە درێژەی هەوڵەکانمان بۆ ڕای گشتی ڕایدەگەیەنین کە هەنگاوە کردارییەکان لە پێناو دروستکردنی کۆدەنگی نیشتیمانی و بە مەبەستی پاراستنی ئاشتەوایی کۆمەڵایەتی و تێکنەچوونی ڕەوشی سیاسی و ئابوری ئەمنی لە هەرێمی کوردستان بەردەوامی هەیە.\nبە خوێندنەوەی ڕەوشی گۆڕانکاری و ئاڵەنگاری لە ئاستی ( نێودەوڵەتی ، ئەقلیمی ، نێوخۆی ) و پەیوەست بە ژیان و گوزەرانی خەڵکی عێراق و هەرێمی کوردستان لە ئێستادا گرنگترین پێگە و پایەی بەهێز بۆ پاراستنی ئاشتەوایی کۆمەڵایەتی پەیوەستبوونە بە پەیڕەوکردنی دادپەروەری لە کایەکانی حوکمڕانیدا چەسپاندن و ڕێزگرتن لە بنەماکانی مافی مرۆڤ و پاراستن و باشترکردنی ژیان وگوزەرانی خەڵکی کوردستان.\nپەرەسەندنی گرژییەکانی ئەم دواییانەی شار و شارۆچکەکانی هەرێمی کوردستان و مەمەڵەکردنی نابەرپرسانی بەشێک لە هێزەکانی حکومەت و ئاسایش لەگەڵ خۆپیشاندەران و داوای ڕەاوی خوێندکاران و هەڵکوتانە سەر کەسایەتییەکان و تیرۆرکردنیان بەبێ گەڕانەوە بۆ ڕێکارە یاساییەکان کە دوورەلە بنەماکانی ڕێزگرتن لە مافی تاک و ئازادیی ڕادەربڕین ئاماژەی ترسناکن بۆ شکاندنی شکۆی مرۆڤ کە دەرئەنجام ترس و تۆقاندن و نائارامی دەبێتە سیمای سیستمی سیاسی کۆمەڵایەتی لە هەرێمی کوردستان، ئەم ڕەفتارانە مایەی قبوڵ نیە و بە توندترین شێوە مەحکومی دەکەین و تەواوی بەرپرسیارێتی ژیانی خەڵکی هەرێمی کوردستان و خوێندکاران دەکەوێتە ئەستۆی بڕیاربەدەستانی حکومەتی هەرێمی کوردستان لە هەمانکاتدا هەڵکوتانە سەر بارەگای حکومی و حزبی و موڵکی گشتی لەلایەن خۆپیشاندەرانەوە نیگەرانمان دەکات.\nڕەچاوکردنی قوربانیدان و ئەزموونی تاڵی پڕ لە ستەم و ڕەوشی ناجێگیری سیاسی و کۆمەڵایەتی و ئابوری خەڵکی هەرێمی کوردستان لە ئێستا و لە ڕابردوودا بەرپرسیارێتییەکی گەورە دەخاتە بەردەم دەسەڵاتدارانی هەرێمی کوردستان لە پێناو باشتر مامەڵکردن لەگەڵ هاوڵاتیان و زەرورەتی گەڕانەوە بۆ چەمکی دادپەروەری تەنها بژاردەیە بۆ بەردەوامبوونی سیستەمی حوکمڕانی لەگەڵ هاوڵاتیان و زەرورەتی گەڕانەوە بۆ چەمکی دادپەروەری تەنها بژاردەیە بۆ بەردەوامبوونی سیستمی حوکمڕانی لە هەرێمی کوردستان، ئەگەر نا تەواوی بەرپرسیارێتی هەر ڕووداو و ئەگەرێکی نەخوازراو دەکەوێتە ئەستۆی دەسەڵاتداران.\nگروپی بەڵێ بۆ ئاشتەوای\nحكومەت دەرماڵە خەرج نەكات، یەكێتی خۆی خەرجی دەكات


كۆلێج و به‌شه‌كانی زانكۆی پۆلیته‌كنیكی سلێمانی به خوێندكارانی كه‌ركوك ده‌ناسێنرێت – زانکۆی پۆلیتەکنیکی سلێمانی\nپێشنیوه‌ڕۆی ئەمڕۆ، پێنجشەممە 7/3/2019 له كه‌مپی كۆلێجه ته‌كنیكییه‌كانی زانكۆی پۆلیته‌كنیكی سلێمانی پێشوازی كرا له به‌ڕێوه‌به‌ر و مامۆستا و خوێندكارانی ئاماده‌یی شیرین كچان له كه‌ركوك، كه به‌مه‌به‌ستی ناساندنی شێوازی خوێندن له زانكۆ و ئه‌و كۆلێژ و به‌شانه‌ی زانكۆی پۆلیته‌كنیكی سلێمانی هه‌یه‌تی سه‌ردانیان كرد بوو.\nله‌و سه‌ردانه‌دا سه‌ره‌تا پ.ی.دحه‌كیم عوسمان راگری كۆلێجی ته‌كنیكی كارگێڕی به‌خێرهاتنی مامۆستا دلخواز فاتح به‌ڕێوه‌به‌ری ئاماده‌یی شیرینی كچان له كه‌ركوك كرد و ده‌ستخۆشی لێ كرد له به‌رامبه‌ر ئه‌نجامدانی ئه‌و سه‌ردانه زانستییانه كه ده‌بێته هۆی ئه‌وه‌ی خوێندكاران پێش وه‌رگرتن له زانكۆ و په‌یمانگاكان به‌رچاوڕونی زیاتریان هه‌بێت له‌سه‌ر چۆنیه‌تی خوێندن له زانكۆ و په‌یمانگاكان.\nدواتر راگرانی كۆلێجه‌كانی كارگێڕی و ئه‌ندازیاری و ئینفۆرماتیك و تەندروستی، سه‌ردانێكی مه‌یدانیان بۆ تاقیگە و ستۆدیۆ و سه‌رجه‌م ئه‌و شوێنانه كرد كه کۆلێژەکانی زانكۆی پۆلیته‌كنیكی سلێمانی هه‌یه‌تی به‌مه‌به‌ستی خوێندنی وانه‌ی پراكتیكی خوێندكاران و چۆنیه‌تی راهێنانی خوێندكاران باسكرا كه چۆن له كاتی خوێندنی وانه پراكتیكییه‌كاندا به شێوه‌یه‌كی كرداری له‌سه‌ر ئه‌و ئامێرانه فێرده‌كرێن.\nله‌و سه‌ردانه‌دا خوێندكاران چه‌ندین پرسیاریان ئاڕاسته‌ی راگران و مامۆستایان كرد له‌سه‌ر چۆنیه‌تی قبوڵكردنی خوێندكار بۆ خوێندن له زانكۆی پۆلیته‌كنیكی سلێمانی و ئه‌و نمرانه‌ی پێویسته خوێندكار بۆ وه‌رگرتنی له یه‌كێك له كۆلێژه‌كان به‌ده‌ستیبهێنێت، هه‌روه‌ها له لایه‌ن راگرانی كه‌مپی كۆلێجه ته‌كنیكییه‌كانه‌وه هانی خوێندكاران درا كه هه‌وڵ بده‌ن زۆرترین كۆنمره له قۆناغی كۆتایی ئاماده‌یی به‌ده‌ستبهێنن بۆ ئه‌وه‌ی به خواستی خۆیان له‌و به‌شانه وه‌ربگیرێن كه حه‌ز و خولیایان بۆ هه‌یه.\nدەربەندیخان: کۆڕێکی شیعری بە ڕێوەچوو\nزانکۆی پۆلیتەکنیکی سلێمانی هۆڵەکانی تاقیکردنەوەی خۆی خستۆتە خزمەت کەرتی پەروەردە


سلێمانی ... دەست بەسەر بڕێک گۆشت دا دەگیرێت\nلە دوو رۆژی رابردوودا، لیژنە ھاوبەشەکانی قائیمقامیەتی سلێمانی دەست بەسەر بڕێک گۆشتی نەشیاو بۆ خواردندا دەگرن و سەرۆکی لیژنەکانیش رایدەگەیەنێت رەوانەی بەرێوەبەرایەتی ڤێتەنەری سلێمانی کراوە بۆ لەناوبردن.\nگۆران قادر، سەرۆکی لیژنە ھاوبەشەکانی قائیمقامیەتی سلێمانی رایگەیاند: پاش وەرگرتنی زانیاری لە ھەبوونی ئەو گۆشتی ئەو ئاژەڵانەی پشکنینی تەندروستی-یان بۆ ناکرێت لەلایەن لیژنەی باڵا و بە ھاوکاری بنکەی پۆلیسی تاسڵوجە دەست بەسەر بڕێک گۆشتی ئاژەڵ و ئەو پێداویستیانەی بۆ کارکردن بەکار دەھێنرێت، گیرا".\nووتیشی: پێشتر گۆشتفرۆشی شەقام و شارێکان ئاگادار کراونەتەوە لە دوبارە نەکردنەوەی ئەوکارە، و بەپێچەوانەوە رووبەرووی یاسا دەکرێنەوە، بۆیە ئێستا ئەم گۆشتفرۆشە پەراوی یاسایی بۆ دەکرێتەوە و رووبەرووی یاسا دەبێتەوە"\nراشیگەیاند:گۆشتە دەست بەسەردا گیراوەکە رەوانەی بەڕێوەبەرایەتی ڤێرتەرنەری سلێمانی، و پێداویستیەکانی کارکردن لەلایەن لیژنەی لەناوبردنی سەربەلیژنە ھاوبەشەکانەوە، لەناودەبرێن".\n10/31/2017 1:19:23 PM


لاپەڕەی سەرەكی » بازاری داری تێرمۆ لە ئێران\nبەسەرنج دان بەو راستییە كە لە ماوەی دوو ساڵی رابردوو دا بەرهەمەكانی تێرمۆوودی ئێرانی لە بازارەكانی ناوبانگی دەركردووە و لەو پێناوەدا كۆمپانیای مازند چوب آریا (MCA) لە ساڵی 2018 را تاكو ئێستا هەستاوە بە بەرهەم هێنانی داری تێرمۆ، بۆ ئاگاداری رای گشتی سەبارەت بە بەرهەمی داری تێرمۆی ئێرانی ئەو خاڵانەی خوارەوە بۆ ئاگاداری كڕیاران رائەگەیێنین:\nلەم قۆناغەدا ئەتوانین بڵیین كە كۆمپانیای مازند چوب آریا (MCA) تەنیا كۆمپانیای بەرهەم هینەری داری تێرمۆی ستانداردە لە ئێران كە پێی پێوەرەكانی دامەزراوەی نێودەوڵەتی دار تێرمۆ لە وڵاتی فینلەندا ( ITWA) هەڵئەستێت بە بەرهەم هێنانی داری تێرمۆ. بە سەرمایە نانەوەی كۆمپانیای مازند چوب آریا (MCA) و هاوكاریی كۆمپانیای یارتێك (JARTEK) كە كۆمپانیایێكی پێشڕەوە له پیشەسازی تێرمۆوود لە وڵاتی فینلەندا هێڵی بەرهەم هێنانی تێرمۆوود لە ساڵی 2018 بە كەڵك وەرگرتن لە تەكنەلۆجیای مۆدێرنی جیهانی و بە پێی پێوەرەكانی دامەزراوەی نێودەوڵەتی تێرمۆوودی فینلەندا (ITWA) دامەزرێندرا. تواناییەكانی كۆمپانیای مازند چوب آریا (MCA) لە دامەزراندنی كارگەكە و دابین كردنی ماددە سەرەكیەكانی پێوێست لە باشترین و بە كوالیتی ترین دارە كاجەكانی ناوچە بەربڵاوەكانی وڵاتی رووسیا دابین لە گرینگترین هۆكاری دانی ئیمتیازی ئەم پیشەسازییەیە بە كۆمپانیاكەمان. كۆمپانیای مازند چوب آریا (MCA) بە سەرنج دان بە ئەزموونی 20 ساڵانەی خۆی لە بواری برین و پارچە پارچە كردن و هەروەها ووشك كردنی دار بە كەڵك وەرگرتن لە ئامێرگەلی زۆر مۆدێرنی تایبەت بە پیشەسازی دار لە كارگەی كۆمپانیای پارسا لە ناوچەی ئەرخان گلسكی وڵاتی رووسیا بە ئاسانی هەلئەستێت بە جێبەجێ كردنی تەواوی ئەم ئەركە. بە سەرنج دان بە ئامادە بوونی سەرجەم هەل و مەرجەكانی دامەزراندنی هێڵی بەرهەم هێنانی دار تێرمۆ، كۆمپانیای یارتێك هەستاوە بە دامەزراندنی كادیرەكانی تەكنیكی و ئەندازیاریی خۆی لە ماوەی چەند مانگ دا و لە مانگی ئاداری 2018 را هێڵی بەرهەم هێنانی داری تێرمۆ لە ئێران دەستی بە كار كرد. بە جۆرێك كە میكانێزم و پرۆسەی بەرهەم هێنانی بە تەواوی ئۆتۆماتیك و بە بێ رۆڵی هێزی مرۆڤییه و سەرجەم قۆناغەكانی بەرهەم هێنان و تەنانەت پرۆگرامەكانی ژووری كۆنترۆڵیش لە ژێر چاوەدێری دامەزراوەی نێودەوڵەتی تێرمۆوودی فینلەندا (ITWA) بەرێوە ئەچێت تا سەرجەم قۆناغەكانی بەرهەم هێنانی داری تێرمۆ بخرێتە ژێر چاودێرییەوە و كوالیتی بەرهەمەكان لە بەرزترین ئاست دا بێت.\nبه سەرنج دان بەم راستییە كە لە ماوەی دامەزراندنی پروژەكە پسپۆرانی ناوخۆییش لە سەرجەم خولەكانی پسپۆریی تایبەت دا لە ژێر چاودێری دامەزراوەی نێودەوڵەتی تێرمۆوود لە فینلەندا (ITWA) بەشدارییان كردووە و لە فێركاری تیۆری و كردەوەیی كەڵكیان وەرگرتووە و بە سەرنج دان بە دامەزراندنی تاقیگەی پسۆریی تایبەت بە داری تێرمۆ، كۆمپانیای مازند چوب آریا (MCA) مافی بریار دان سەبارەت بە جۆرەكانی داری تێرمۆی هەیە. بەداخەوە هەندێك لە كۆمپانیا بازرگانییەكانی هاورەدكار هەڵدەستن بە لێدوانی تەكنیكی و هاوپەیوەند بە كوالیتی بەرهەمەكانی داری تێرمۆ. ئەمە لە كاتێك دایە كه هیچ چەشنە ئیمكاناتێكی تاقیكردندوەی تایبەتیان نییە و تەنانەت هێزی كاری پسپۆر و راهێنراویشیان نییە.\nبە هۆی كرانەوەی هێڵی بەرهەم هێنانی داری تێرمۆ، ئێستا بە سەرنج دان بە بازار لە بواری هاوردە كردن و هەناردە كردن و تەنانەت نرخی بێ سەقامی پارە بیانییەكان لە ئێران كۆمپانیای مازند چوب آریا هەڵدەستێت بە رادەست كردنی 3000 مەتری دووجا له داری تێرمۆ بۆ كڕیاران بە بێ هیچ گرفتێك. ئەوە لە كاتێك دایە كە كۆمپانیاكانی هاوردەكاری داری تێرمۆ هیچ كامیان توانایی دابین كردنی پێداویستییەكانی بازارەكانی ناوخۆی ئێرانیان نییە و یان تواناییەكانییان زۆر بەرتەسكە و هەر ئەو ئاستە بەرتەسكەش بە هۆی دۆخی تایبەتی بازارەكان و تەنانەت لە گۆران دا بوونی بەهای پارە بیانییەكان توانایی ركابەری لە بازاری فرۆشتنی نییە. هەر بەم هۆیەوه بۆ دابین كردنی داری تێرمۆی پێداویستی كریارەكانیان كەڵك لە بەرهەمەكانی كۆمپانیای مازند چوب آریا (MCA) وەرئەگرن. بەداخەوە لەو بەینەدا هەندێك لە هاوكاران و كۆمپانیاكانی چالاك لە بواری پیشەسازیی دار دا بە ئیستیغلالی متمانەی كریاران هەڵدەستن بە فرۆشتنی بەرهەمەكانی كۆمپانیاكەمان (MCA) لە ژێر ناوی بەرهەمی فینلەندی و بە بەهایێكی زۆر گرانەوە.\nبەسەرنج دان بەم راستییە كە لە بواری رواڵەتەوە بەرەهەكانی ئێمە لە بەرهەمی فینلەندی جیاناكرێتەوە و تەنیا رێگا بۆ پێش گرتن لەم جۆر ئیستیغلالە راگەیاندنی دروستە بە كڕیارانی بەرێزز هەر بۆیە سەرجەم كڕیاران ئاگادار ئەكەینەوە كە بە مەبەستی كڕینی بەرهەمەكانی تێرمۆوود یان پرسیار كردن سەبارەت بە دروستی و سەرجەم وردەكارییەكان سەبارەت بە بەهای بەرهەمەكان و تەنانەت پێش گرتن لە هەر چەشنه ئیستیغلالێك هەڵستن بە كڕین لە رێگانی نوێنەره فەرمی و بڕواپێكراوەكانمان یان خود پەیوەندی بگرن بە بەشی فرۆشتن لە نووسینگەی سەرەكیمان.\nهیوادارین بتوانین جێی رەزامەندی و متمانەی كریارانی ئازیزمان بین لە هەڵبژاردنی باشترین بەرهەم دا. لە كۆتایی دا سەرجەم بەڵین و مۆڵەتەكانی بەرهەم هێنان و ستانداردی داری تێرمۆ و تەنانەت ڕاگەیێندراوی ئەندامییەتیمان لە دامەزراوەی نێودەوڵەتی داری تێرمۆ لە وڵاتی فینلەندا (ITWA) و تەنانەت نوێنەرایەتی ئەم دامەزراوەیە پێشكەشی كڕیارانی ئازیز ئەكەین.\nPrevقبلیباشترين دۆخی خەزن كردنی داری تێرمۆ\nبعدیداری تێرمۆی ساخته له ئێرانNext


بە سەرۆکایەتی نێچیرڤان بارزانی شاندێکی باڵا دەچێتە ئێران | دەزگاى زارى کرمانجى\nبە سەرۆکایەتی نێچیرڤان بارزانی شاندێکی باڵا دەچێتە ئێران\nزاری كرمانجی - ڕۆژی پێنجشەممەی داھاتوو سەرۆککۆماری نوێی کۆماری ئیسلامیی ئێران سوێندی یاسایی دەخوات و شاندێکی باڵای ھەرێمی کوردستانیش بە سەرۆکایەتیی نێچیرڤان بارزانی بەشداریی ڕێوڕەسمی سوێندخواردنی سەرۆککۆماری ئێران دەکات.\nکوێستان محەمەد، وەزیری کاروباری کۆمەڵایەتیی حکوومەتی هەرێمی کوردستان، بە ماڵپەڕی فەرمیی پارتی دیموکراتی کوردستانی ڕاگەیاند: "بڕیارە ڕۆژی پێنجشەممەی داھاتوو ئیبراھیم ڕەئیسی، سەرۆککۆماری ھەڵبژێردراوی کۆماری ئیسلامیی ئێران سوێندی یاسایی بخوات و شاندێکی باڵای ھەرێمی کوردستانیش بەشداری لە ڕێوڕەسمی سوێندخواردنی سەرۆککۆماری نوێی کۆماری ئیسلامیی ئێراندا دەکات.''\nوەزیری کاروباری کۆمەڵایەتی دەشڵێت: "شاندەکە بە سەرۆکایەتیی نێچیرڤان بارزانی، سەرۆکی ھەرێمی کوردستان و چوار وەزیری حکوومەت بەشداریی ڕێوڕەسمی سوێندخواردنی سەرۆککۆماری ئێران دەکات.''\nلەبارەی پەیوەندیی نێوان ھەرێم و ئێران، کوێستان محەمەد ئاماژەی بۆ ئەوە کرد: "ئێمە ھیوادارین پێوەندیی باشترمان ھەبێت لەگەڵ کۆماری ئیسلامیی ئێران، بەتایبەتی دوای دەستبەکاربوونی ئیبراھیم ڕەئیسی لە پۆستی سەرۆککۆماریی ئێران، چونکە ئێمە وڵاتی دراوسێی یەکین و پێویستمان بە پەیوەندی ھەیە.''\nراگەیاندراوی مەکتەبی سیاسی پارتی دیموکراتی کوردستان\nپارتی له‌گه‌ڵ چه‌ند حزبێكی كوردستانی كۆ ده‌بێته‌وه\nمەسرور بارزانی پێشوازی لە سزادانی چەکدارێکی داعش لە ئەڵمانیا دەکات


ماڵپەڕی زانستی "هێڵس لاین" باسی سوود و چۆنێتی دەستکەوتنی مادەی خۆراکی زینک دەکات، دەڵێت:زینک مادەیەکی خۆراکی گرنگە، کە جەستە ناتوانێت دروستی بکات و هەڵێبگرێت، لەبەر ئەم هۆکارە لە ڕێگەی هەندێک سیستەمی خۆراکییەوە بەدەستی بهێنیت.\nزینک سوودی بۆ رەفتاری بۆ ماوەیی، کاردانەوەی ئەنزیمەکان، دروستکردنی پرۆتین، دروستکردنی DNA، ساڕێژبوونی برین و زام، گەشەکردن و گەشەپێدا، هەستی تامکردن و بۆنکردن و یارمەتی سیستەمی بەرگری و چوستی جەستە هەیە.\nزینک ئاسایی لە بەشێکی بەرفراون خواردنە رووەکی و ئاژەڵییەکاندا دەستدەکەوێت، لەو خواردنانەش وەک: گوێچکە ماسی، مریشک، بەرهەمە شیرەمەنییەکان، گەزۆ، دەنگە شووتی، بادەم و جۆرەکانی، سپێناخ، گۆشتی سوور، ناوکە کوولەکە، ماسی سەلەمۆن.\nشایەنی باسە مادەی زینک دەتوانرێت لە ڕێگەی حەب و سپرای لووتەوە دەستبکەوێت و زۆربەی کەسەکان لە کاتی کەمی ئەمەدا، هانای بۆ دەهێنن و بە بژاردەیەکی باش دادەنرێت بۆ دەستکەوتنی.


لەسلێمانی رێگەیەك بۆ چارەسەریی تووشبووانی كۆرۆنا بەكاردەهێنرێت\n25/03/2020 2125 جار خوێندراوه‌ته‌وه\nدكتۆر سەباح هەورامی بەرێوەبەری تەندروستی گشتی سلێمانی دەڵێت: رێگەیەكی نوێ بۆ چارەسەریی تووشبووان بەڤایرۆسی كۆرۆنا بەكاردەهێنن.\nسەباح هەورامی لەئەژماری خۆی لەتۆڕی كۆمەڵایەتی فەیسبووك بڵاویكردووەتەوە، كە ماوەی چەند هەفتەیەكە بە گفتوگۆو راگۆرینەوەی زانستی لەگەڵ كۆمەڵێك پزیشكی پسپۆر دەربارەی بەكارهێنانی پلازمای چاكبووانی ڤایرۆسی كۆرۆنا وەك چارەسەر بۆ تووشبوان دەكەین.\nهەروەها نووسیویەتی: پاش پەسەنكردنی لەلایەن دەزگای خواردن و دەرمانی ئەمریكی (FDA)، بۆیە بریارماندا لەمەولا ئەم تەكنیكە بەكاربهێنین بۆ تووشبوانی ڤایرۆسی كۆرۆنا (بۆ ئەو نەخۆشانەی باری تەندروستیان ناجێگیر دەبێت).\nباسی لەوەش كردووە، كە لە سلێمانی وەك هەوڵێك بۆ چارەسەری نەخۆشەكان ئەوە دەكەین، بەئومێدی چارەسەر بۆ تووشبوان، هیوادارین ئەم تەكنیكە كلاسیكییە سوودی هەبێت.


نەوزادی موهەندیس - 1-12-2019 - 6857 جار خوێندراوەتەوە\nڕێك له 24/10/2018دا د.عادل عبدالمهدى و كابینه‌كه‌ى((ته‌نها 14 وه‌زیر)) متمانه‌ى په‌ڕله‌مانى عێراقیان وه‌رگرت.و دواتر و دواى نزیكه‌ى 8 مانگى تر ((4 وه‌زیرى تر))متمانه‌یان پێدرا،كه له ئێستادا ته‌نها دواى ساڵێك و 1 مانگى ته‌واو به‌نیوه‌ناچڵى ئیداره‌ى حكومه‌تێكى ناته‌واوى كرد چونكه تاكو ئێستا كابینه‌كه‌ى نه‌توانى ته‌واو بكات و وه‌زیرى په‌روه‌رده وه‌ك وه‌زاره‌تێكى كاریگه‌ر و گرنگى بۆ پڕنه‌كرایه‌وه.\nهه‌رله‌سه‌ره‌تاوه دیاربوو كه ئه‌م حكومه‌ت و سه‌رۆكه‌كه‌شى ناتوانن 4 ساڵى ئاشتى و ئارامى و ئاوه‌دانى بۆ عێراق بگێڕنه‌وه\nهه‌رله‌سه‌ره‌تاوه دیاربوو كه ئه‌م حكومه‌ت و سه‌رۆكه‌كه‌شى ناتوانن 4 ساڵى ئاشتى و ئارامى و ئاوه‌دانى بۆ عێراق بگێڕنه‌وه، نا له‌به‌رئه‌وه‌ى ئه‌م پیاوه بێتوانا و بێ به‌رنامه و گه‌نده‌ڵ و بێ ئه‌زوموونى سیاسى و ئیدارى و ئه‌منى و داراییه،به‌ڵكو به‌هۆى ململانێ توند و ناڕه‌واكانى سه‌رانى حیزبه سیاسیه شیعه مه‌زهه‌به‌كانى هاومه‌زهه‌بى خۆیه‌وه و به‌تایبه‌تیش سائیرون و فه‌تح كه خۆیان به كوتله‌ى گه‌وره‌ى په‌ڕله‌مانى ده‌زانى و هه‌ریه‌كه‌شیان هه‌وڵیده‌دا كه سه‌رۆك وه‌زیران له‌لاى خۆى بێت، كاتێكیش نه‌گه‌یشتنه ئه‌نجام و به‌ناچارى ئه‌م پیاوه میانڕه‌وه و خه‌مخۆرو پاك په‌رێزه‌یان وه‌ك كاندیدى هه‌ردوولا و ته‌وافوق هێنایه پێشه‌وه و كردیانه نوێنه‌رى خۆیان و ڕازیبوون به پێدانى پۆستى سه‌رۆك وه‌زیرانى پێى، به‌ڵام هه‌ر له‌و كاته‌وه كه‌وتنه ته‌ون و داو نانه‌وه بۆى و ڕێگه‌یان نه‌دا كه به ئاره‌زوو ویست و له‌سه‌ر به‌رنامه و پلانێكى بێلایه‌ن نماینده و وه‌زاره‌ت و وه‌زیره‌كان دیاریبكات له‌سه‌ر بنه‌ماى لێهاتووى و لێوه‌شاوه‌یى و ئه‌زموون و ئه‌مانه‌ت و دڵسۆزى و ئه‌كادیمیبوون و پسپۆڕى و شاره‌زایى كه‌سه‌كان،دوور له پشكپشكێنه‌ى حیزبایه‌تى و نه‌ته‌وایه‌تى و ئاینى و مه‌زهه‌بى و ناوچه‌گه‌رى.\nئه‌وان له‌یه‌ك كاتدا هه‌م متمانه‌یان پێداو هه‌میش خه‌نجه‌رى ژه‌هراویان له پشتى ده‌دا و ڕێگرى و كۆسپى ناڕه‌وایان له پێشدا دروست ده‌كرد\nبه‌ڵام ئه‌وان له‌یه‌ك كاتدا هه‌م متمانه‌یان پێداو هه‌میش خه‌نجه‌رى ژه‌هراویان له پشتى ده‌دا و ڕێگرى و كۆسپى ناڕه‌وایان له پێشدا دروست ده‌كرد، ئه‌وه‌بوو دواى نزیكه‌ى 5-6 مانگ ئه‌وكات توانیان وه‌زیره‌كانیان دیاریبكه‌ن، به‌م شێوه‌یه ئه‌م حكومه‌ته هه‌ر له‌سه‌ره‌تاوه به نه‌به‌كامى له‌دایكبوو به عه‌مه‌لیاتێكى قه‌یسه‌رى له‌سه‌ر ده‌ستى چه‌ند به‌ناو دكتۆرێكى نه‌زان و نه‌شاره‌زا و ئه‌نجامیش حكومه‌تێكى لاواز و بێده‌سه‌ڵات و كه‌مئه‌ندامى لێپه‌یدا بوو.\nپه‌یوه‌ندیه‌كانى عێراق له‌گه‌ڵ ناوچه‌كه و دونیاى عه‌ره‌بى و ئیسلامى و زلهێزه‌كانیشدا ئاسایى و گه‌رموگوڕتر كرده‌وه\nسه‌ره‌ڕاى ئه‌و هه‌موو كۆسپ و ته‌گه‌ره و خۆپیشاندانانه‌ى كه‌له‌ماوه‌ى ئه‌م ساڵه‌دا ڕووبه‌ڕووى ئه‌م حكومه‌ته بوه‌وه كه زۆرینه‌ى وه‌زیره‌كانى له شیعه مه‌زهه‌به‌كان بوو، كه‌چى توانى به‌هێمنى و بێده‌نگى گه‌لێك كارى باش بكات له‌ڕووى ئیدارى و سیاسى و ئابوریه‌وه و تاڕاده‌یه‌ك ئه‌منیه‌تیشى هێمن كردبۆوه و نمونه‌یه‌كى جوان و سه‌ركه‌وتوویى كارى پێكه‌وه‌یشى له‌نێوان هه‌رسێ سه‌رۆكایه‌تیه‌كه‌ى ده‌وڵه‌تیشدا پیشاندا و هه‌مئاهه‌نگى و لێكتێگه‌یشتنى زۆر باشیان له‌نێواندا هه‌بوو،چه‌ندین گرێبه‌ست و ڕێكه‌وتنى ئابورى له‌گه‌ڵ وڵاته زلهێزه‌كاندا واژۆكرد بۆ ئاوه‌دانكردنه‌وه و بوژاندنه‌وه‌ى عێراق. و په‌یوه‌ندیه‌كانى عێراق له‌گه‌ڵ ناوچه‌كه و دونیاى عه‌ره‌بى و ئیسلامى و زلهێزه‌كانیشدا ئاسایى و گه‌رموگوڕتر كرده‌وه.به‌ڵام ئه‌م سه‌ركرده به‌ناو خه‌مخۆر و دڵسۆزانه‌ى عێراق كه خۆیان و حیزبه‌كانیان به‌شێكى گه‌وره‌ى حكومه‌ته‌كه‌ى بوون كه‌چى به ڕۆژ له‌حكومه‌ت و شه‌ریك بوون له‌شه‌ویشدا ناڕه‌زایى و خه‌ریكى داو و ته‌ون هه‌ڵخستن بوون بۆ حكومه‌ته‌كه‌ى مه‌هدى.به‌ڕاستى دووڕوویى و درۆزنى ئه‌و سه‌ركردانه وایكرد كه ئه‌م حكومه‌ته به‌م ده‌رده بچێت.و هیچ ڕێزێكیان نه بۆ ده‌ستور و یاساكان داده‌نا ،نه بۆ هاوڵاتیان و سه‌روه‌رى عێراق داده‌ناو نه بۆ داموزه‌ده‌زگا شه‌رعیه‌كانیش.\nخه‌ریكى گه‌نده‌ڵى و مشه‌خۆرى بوون له‌سه‌ر جه‌سته‌ى ئه‌م حكومه‌ته كه له‌ماوه‌ى 16 ساڵدا له‌كۆى داهاتى 850 ملیار دۆلار بڕى 450 ملیار دۆلار به‌هه‌ده‌رو به‌گه‌نده‌ڵى له كیس عێراق و هاوڵاتیانى چون\nهه‌ربۆیه هه‌موان خه‌ریكى گه‌نده‌ڵى و مشه‌خۆرى بوون له‌سه‌ر جه‌سته‌ى ئه‌م حكومه‌ته كه له‌ماوه‌ى 16 ساڵدا له‌كۆى داهاتى 850 ملیار دۆلار بڕى 450 ملیار دۆلار به‌هه‌ده‌رو به‌گه‌نده‌ڵى له كیس عێراق و هاوڵاتیانى چوون،به‌هه‌ق ئه‌م ده‌سته سیاسیه بۆگه‌ن و گه‌نده‌ڵه‌ى عێراقى نوێ به ده‌یان ساڵ عێراقیان پاشه‌كشه پێكرد بۆ دواوه ،چونكه له‌لایه‌ك بڕوایان به‌سیسته‌مى حوكمڕانى عیلمانى و په‌ڕله‌مانى و دیموكراسى و ئازادیه‌كان نه‌بوه و له‌لایه‌كیش بۆ به‌رژه‌وه‌ندى وڵاتانى ناوچه‌كه و دونیاش كاریان ده‌كرد و هیچ به‌لایانه‌وه به‌رژه‌وه‌ندى و سه‌روه‌رى و به‌هێزى عێراقیان لا مه‌به‌ست نه‌بوه. هه‌ربۆیه له‌ماوه‌ى 16 ساڵى ڕابووردوودا به ده‌یان و سه‌دان كێشه و گرفتى گه‌وره و بچوك سه‌ریانهه‌ڵداوه له‌ناو كۆمه‌ڵگاى عێراقیدا هه‌ر له گه‌نده‌ڵى و مشه‌خۆرى و بێكارى و هه‌ڵاوسان و نه‌خۆشى و دواكه‌وتن و نه‌خوێنده‌وارى و نه‌بوونى ئاسایش و خزمه‌تگوزارى و داته‌پینى ژێر خانى ئابورى و نه‌بوونى كارگه‌ى به‌رهه‌مهێنى پیشه‌سازى و پاشه‌كشه‌ى بواره‌كانى كشتوكاڵ و گه‌شتوگوزار و ته‌ندروستى و خوێندن و په‌روه‌رده و ئاوه‌دانى و ...هتد.\nهه‌ربۆیه گه‌نجان و لاوان و ته‌واوى چین و توێژه‌كان جامى توڕه‌یى وناڕه‌زایى و گیانى تۆڵه و ڕق و قینیان سه‌ریكرد و له‌ماوه‌ى دوومانگى تشرینى یه‌كه‌م و دووه‌مى ئه‌مساڵدا كه‌وتنه سه‌ر شه‌قام و ده‌ستیاندایه توندوتیژى و داواكارى ڕه‌واى خۆیان به‌رزكرده‌وه و داواى مافى خۆیانیان ده‌كرد و به‌داخیشه‌وه كه له ئێستادا ڕێڕه‌وى ئه‌و خۆپیشاندانانه گۆڕاوه و داواكاریه‌كان له داواكارى نه‌مانى گه‌نده‌ڵى و بێكارى و بێ خزمه‌تگوزاریه‌وه به‌رزبۆته‌وه بۆ ده‌ستله‌كاكێشانه‌وه‌ى حكومه‌ت و په‌ڕله‌مان و هه‌ڵبژاردنى پێشوه‌خته و هه‌مواركردنه‌وه‌ى ده‌ستور و یاساى هه‌ڵبژاردنه‌كان و گۆڕینى كۆمسیۆنى هه‌ڵبژاردنه‌كان و چێكردنى چاكسازى و ..هتد. كه‌هه‌موانیان داواكارى سیاسین نه‌ك جه‌ماوه‌رى كه ئه‌مه‌ش به‌ڵگه‌ى بوونى ده‌ست و هێزى ده‌ره‌كى ناوچه‌یى و دونیاییشه له‌م خۆپیشاندانانه‌دا.\nهیچ كام له‌سه‌ركرده و حیزبه سیاسیه باڵاده‌سته‌كان و ته‌نانه‌ت مه‌رجه‌عیه‌تیش هه‌ڵوێستێكى ئه‌رێنى و كرداره‌كیان نه‌بوو بۆ پاراستنى هه‌یبه‌ت و شكۆى حكومه‌ت و داموده‌زگاكانى و هه‌موان ڕۆڵى ته‌ماشاكه‌ریان ده‌بینى و بێده‌نگیان هه‌ڵبژاردبو\nئه‌وه‌ى له‌ماوه‌ى ئه‌م 2 مانگه‌دا ڕوویاندا له خۆپیشاندان و ناڕه‌زایى كه ڕاسته‌وخۆ حكومه‌ت و سه‌رۆكه‌كه‌یان تاوانبار ده‌كرد و به‌كه‌مته‌رخه‌م و بێتوانا ناویان ده‌برد، هیچ كام له‌سه‌ركرده و حیزبه سیاسیه باڵاده‌سته‌كان و ته‌نانه‌ت مه‌رجه‌عیه‌تیش هه‌ڵوێستێكى ئه‌رێنى و كرداره‌كیان نه‌بوو بۆ پاراستنى هه‌یبه‌ت و شكۆى حكومه‌ت و داموده‌زگاكانى و هه‌موان ڕۆڵى ته‌ماشاكه‌ریان ده‌بینى و بێده‌نگیان هه‌ڵبژاردبوو،كه هه‌موانیان له‌ترس و تۆقینێكى گه‌وره‌دا ده‌ژیان چونكه هه‌موانیان به‌شدارن له هێنانه كایه‌ى ئه‌م دۆخه‌ى ئێستا نه‌ك به‌ته‌نها حكومه‌ت و عادل عبدالمهدى سه‌رۆكى.\nبۆیه ناڕه‌وایه و كارێكى نالۆژیكى و بێوژیدانیشه كه ته‌نها ئه‌و پیاوه به لێپرسراوى هه‌موو كه‌مته‌رخه‌مى و گه‌نده‌ڵى و هه‌ڵه و شكسته‌كانى 16 ساڵى ڕابووردوو بزانرێت،و ته‌نها داواى لێپرسینه‌وه و سزادانى ئه‌م پیاوه بكرێت كه ته‌نها وه‌ك قوربانى وایه و جه‌لاده ڕاسته‌قینه‌كانى كابینه‌كانى پێشوو له مالكى و عه‌بادى و سه‌رۆكى حیزب و ڕه‌وت و هاوپه‌یمانێتیه‌كانى ترى لێبێبه‌رى بكرێت.\nئه‌م پیاوه ته‌نها هه‌ڵه و كه‌موكوڕى ئه‌وه‌بوو كه به‌دڵسافى و دڵسۆزى و ده‌ستپاكى و نیه‌تپاكیه‌وه مامه‌ڵه‌ى له‌گه‌ڵ هه‌مواندا ده‌كرد و متمانه‌ى پێیان هه‌بو\nئه‌م پیاوه ته‌نها هه‌ڵه و كه‌موكوڕى ئه‌وه‌بوو كه به‌دڵسافى و دڵسۆزى و ده‌ستپاكى و نیه‌تپاكیه‌وه مامه‌ڵه‌ى له‌گه‌ڵ هه‌مواندا ده‌كرد و متمانه‌ى پێیان هه‌بوو،به‌ڵام ئه‌وان دووڕوویى و خۆپارێزى بنه‌ماى شیعه مه‌زهه‌بیان له‌گه‌ڵ پیاده ده‌كرد،ئه‌م پیاوه ده‌یویست سیسته‌مى حوكمڕانى سه‌قه‌تى 16 ساڵى ڕابووردوو ڕاستبكاته‌وه،ده‌یویست ته‌نها چه‌ك به‌ده‌ست سوپا و هێزه‌كانى ناوخۆوه بێت،ده‌یویست میلیشیا چه‌كداره‌كانى سه‌ر به‌وڵاتانى ده‌ره‌وه نه‌مێنن ،ده‌یوست گه‌نده‌ڵى بنه‌بڕبكات و چه‌ندین ئه‌نجومه‌ن و لیژنه و نوسینگه‌ى پشكنه‌ره گشتیه‌كان و ده‌سته‌ى نه‌زاهه و دیوانى چاودێرى دارایى دروستكرد و پشتى ده‌گرتن بۆ لێپرسینه‌وه‌ى گه‌نده‌ڵكاران،ده‌یویست ئاشتى و ئاوه‌دانى بۆ وڵات بگێڕێته‌وه، گه‌ره‌كى بوو بێكارى و هه‌ژارى و مشه‌خۆرى و دواكه‌وتویى نه‌هێڵێت،ده‌یویست حكومه‌تێكى یاسایى و هاوڵاتى و داموده‌زگایى پێكه‌وه بنێت.\nبه‌ڵام هه‌موانیان به‌ڕوویدا ڕاوه‌ستان و هه‌رجاره‌ى تۆمه‌تێكى ناڕه‌وایان بۆ دروستده‌كرد له‌وه‌ى كه جارێك سه‌ر به‌ئێرانه و جارێك له‌گه‌ڵ ئه‌مریكادا نه‌رمه و جارێكى تریش له‌گه‌ڵ عه‌ره‌به سونه مه‌زهه‌به‌كانى كه‌نداودا ڕێكه و جارێكیش ڕووى كردۆته چین و ده‌یانى تریش.كه هه‌موانیان ته‌نها مه‌به‌ستیان شكستپێهێنانى ئه‌م حكومه‌ته بوو بۆ ئه‌وه‌ى به‌رنامه چاكسازى و پاكسازیه‌كانى سه‌رنه‌كه‌وێت و ئه‌وانیش به‌رده‌وامبن له مه‌له‌كردن له‌ئاوى لێڵ و لیخنى گه‌نده‌ڵى و دادۆشینى عێراق بۆ به‌رژه‌وه‌ندى حیزب و سه‌ركرده و بنه‌ماڵه و وڵاتانى دراوسێدا.\nبه‌هه‌ق ده‌ستله‌كاركێشانه‌وه‌ى ئه‌م پیاوه و له‌م دۆخه‌دا عێراق به‌ره ئاڕاسته‌یه‌كى نادیار و ئاینده‌یه‌كى تاریك و تونتردا ده‌بات\nبه‌هه‌ق ده‌ستله‌كاركێشانه‌وه‌ى ئه‌م پیاوه و له‌م دۆخه‌دا عێراق به‌ره ئاڕاسته‌یه‌كى نادیار و ئاینده‌یه‌كى تاریك و تونتردا ده‌بات و جارێكى تریش عێراق پیاوێكى وه‌ك ئه‌م مه‌هدى مونته‌زه‌ره‌ى شیعه‌كانى بۆ په‌یدا نابێته‌وه كه توانى دڵى هه‌موان بشكێنێت له پێناو به‌رژه‌وه‌ندى عێراقدا و دوور نیه عێراق به‌ره‌و قۆناغێكى خوێناوى و شه‌ڕى ناوخۆ هه‌نگاو بنێت، هه‌روه‌ك چۆن عێراق به‌له‌كیسدانى عبدالكریم قاسم پێى نایه قۆناغێكى خوێناوى و هاڕینى شه‌ریكه‌كان له‌ده‌سه‌ڵاتدا له‌ناوخۆیاندا.ئیدى ئه‌مه عێراقه غه‌ریب و عه‌جیبه‌كه‌یه كه هه‌میشه و به‌درێژایى 5هه‌زار ساڵه‌ى مێژووى خۆى له ده‌وامه‌یه‌كى هاڕینى یه‌كتر و خوێن و فرمێسك و كاولكارى و جه‌نگ و شه‌ڕى ناوخۆیدا ده‌ژى.ئه‌وه‌ى نامۆیه كه نابێت هیچ ده‌یه ساڵێك به ئارامى و پێشكه‌وتن و خۆشگوزه‌رانى بژێت.\nئه‌م مه‌هدیه وه‌ك خۆى نوسیویه‌تى له‌نامه‌ى ده‌ستله‌كاكێشانه‌وه‌كه‌یدا له 29/11/2019دا كه هیچ ده‌سه‌ڵاتێكى ڕه‌هاى نه‌بوه و چیدیش ناتوانێت له‌گه‌ڵ كۆمه‌ڵێك گه‌نده‌ڵ و دزى ماڵى گشتیدا كاربكات له‌پێناو به‌رژه‌وه‌ندى عێراق و عێراقیه‌كاندا ده‌ستله‌كارده‌كێشێته‌وه. چونكه دژه‌كانى سیسته‌مه‌ێكى حوكمڕانى وا بۆگه‌ن و پیسیان پێكه‌وه‌ناوه گه‌ر موسا به گۆچانه ئه‌فوسوناویه‌كه‌شیه‌وه بێته‌وه ناتوانێت چاكى بكاته‌وه چ جاى مه‌هدیه‌كى بێده‌سه‌ڵات وه‌ك عادلكه‌ى عێراق،به‌ڕاستى ئه‌و ئایه‌ته‌ى كه هێناویه‌تیه‌وه زۆر جوان ده‌ربڕى خواست و ناخێتى كه له‌ماوه‌ى ئه‌م ساڵه‌دا به‌ده‌ست ئه‌م هه‌موو فشار و گه‌نده‌ڵى و ناحه‌زانه‌وه خواردویه‌تى وه‌كو قوربانیه‌ك دێته پێش چاو نه‌ك وه‌ك جه‌لادێك و بكوژى خۆپیشانده‌ران. كه ده‌ڵێت ))یا ابت افعل ما تۆمر ستجدنی ان شا‌و الله من الصابرین((.\nدڵنیام عێراق به‌بێ ئه‌م مه‌هدیه‌ش هه‌ر ده‌ڕوات به‌ڕێوه به‌ڵام وه‌كو ئه‌م عادله به‌خۆیه‌وه نابینێته‌وه به‌گشتى بۆ عێراقیه‌كان و به‌تایبه‌تیش بۆ كورد و هه‌رێمى كوردستان. و ده‌بێت له‌مه‌ودوا فاتیحایه‌كى قوڵ بۆ عێراقێكى یه‌ك ویه‌كگرتووى به‌هێز دابدرێت،چونكه هه‌ر له‌ئێستاوه به‌ره‌و له‌ناوچوون و پوكانه‌وه و داڕمین ومردنێكى له‌سه‌رخۆ و هێواش هه‌نگاو ده‌نێت.


ئاوڕێک لە سەر زمانی فارسی - هەوارگەی دڵا ن\nئاوڕێکی کورت بۆ سەردەمی ساسانیان، دوا زنجیرەی پادشایانی ئێرانی پێش لە ئیسلام، زۆر مەبەستی گرنگ و سەرنج ڕاکێشمان بۆ دەر ئەخا.\nئەم زنجیرە پادشاهی یە، کە لە کوردەکانی ناوچەی شوانکارەی فارس بوون، ماوەی نێزیکەی چوارسەد ساڵ پادشاییان کرد.\nسەبارەت بە ووشەی ساسانی مێژوونووسان بڕوایان وایە ئەم ووشەیە لە ووشەی -سان سان-ی پێک هاتووە. سان ووشەیەکە لە هەورامان دا هەر ماوە.گەورە بەگزادەی هەورامان بە سان ئەناسرێت وە دوا سانی ئەو زنچیرەیە –حەمەومین سان– ی پاوەیی بوو، کە نێزیکەی حەفتا ساڵ پێش، کۆچی دوایی کردووە.\nساسانیەکان، شارستانیەتێکیان بەدی هێنا کە ئیستەش ئاسەوارەکانی، بە زمانێکی بێ زمانی، باسی شکۆ و گەورییان ئەکا. شارستانیەتێ، کە نە تەنیا باڵی کێشابوو بەسەر ڕۆژهەڵاتی نێوەڕاست دا، بەڵکو داوێنی دەسەڵاتی هەموو ئێرانی گەورەی تا ئەفغانستان و تاجیکستان و ئاسیای بچوکی داگرتبوو.\nلەگەڵ ئیمپێراتوریای گەورەی ئەو سەردەمە دا، واتە ڕۆم، بووبوون بە دراوسێ و لە شەڕێکیشدا ئیمپێراتوری ڕۆم یان تێک شکاندبوو و ئیمپەراتورەکەیان دەردەست کردبوو و هێنابوویانە پێتەختی ئێران.\nئێستە بەردە هەڵ کەنراوێ هەیە کە نەقشی ئەو پادشاییە پیشان ئەدا کە ئیمپێراتوری ڕۆم لە تەنشتی ئەسپێکدا دانەویوە شاپووری یەکەم، ئێمپراتوری ساسانی، پێ لە سەر شانی ئەنێ و سوار ئەبێ .\nلە مێژوودا شاپوری دووهەم بە ذوالاکتاف، واتە خاوەنی شانوباهۆەکان ئەناسرێ. ئەو ناوبانگەش بەهۆی ئەوە پێدرابوو کە ئەم پادشایە عەرەبەکانی ناوچەی یەمەنی، کە دژ بە ئێران شۆڕشیان کردبوو، تێک شکاندبوو و گرتبویانی شان و پێڵ یانی کون کردبو وە تەنافی لێوە تێ پەڕاندبوو.\nئەمە کورتەیەکە لە شکۆی ئەو بنەماڵەیە و ئەو زنجیرە پادشایی یە.\nبەڵام ئەم شکۆ و گەورەییە لە سەرەتاوە بوو. لە ئاخرەوە، کە پێشەکی لە ناو چوونیان دەستی پێ کرد، لە نێو خۆیاندا کەوتنە گیانی یەکتری و خەسرەو پەرویز، کە هاوکاتی هاتنەدی ئیسلامە، کەوتە نێوانی گەورە پیاوانی ساسانی و هەموی کوشت. بە جۆرێ کە پاش مەرگی لە ماوەی شەش مانگ دا یازدە پادشای ساسانی هاتنە سەر دەسەڵات و بە شەڕی ناوخۆیی لە بەین چوون.\nوڵات هێندە شپرزە بوو کە لە بەرانبەری هێرشی عەرەبەوە خۆی پێ ڕانەگیرا و ڕوخا و وڵات چووە ژێر دەسەڵاتی ئیسلام و عەرەب.\nئێرانی پێش ئەم سەردەمە بە شێوەی ئاریستۆکراسی بەڕێوە ئەچوو، یانێ بەڕێوەبەرایەتی چینایەتی، کە بریتی بوون لە چینی پیاو ماقووڵان و ئاغەوات و خاوەنی زەوی و سامان، چینی پێشەوایانی ئایینی، چینی کاسبکاران وپیشە و چینی ئاپۆرەی خەڵکی هەموو بەتێکڕایی.\nلەم چین و توێژانە، تەنیا دووچین مافی ئەوەیان هەبوو بخوێنن : یەکەم چینی ئاغەوات و پیاوماقوڵان وە دووهەم چینی پێشەوا ئایینیەکان.\nتاقمی ئاغەوات گاڵتەیان ئەهات بە خوێندن و نووسین و خەریکی ئەسب سواری و چەوگان بازی و وەرزش بوون ، کەوابوو تەنیا چینێ کە خوێندن و نووسینی پێ ئەکرا پێشەوا ئایینیەکان بوون.\nکە عەرەب هێرشی کردە سەر ئێران، ئەو پێشەوا ئایینی یانە بەرە بەرە پاشەکشێ یان کرد وبە پەنابەرییەتی چوونە وڵاتی هێندوستان، بۆ لای زنجیرە پادشایانی گورکان ی ئەو ناوچەیە. هەرچی کتێب و نووسراوەی ئەو سەردەمە بوو، وەکوو ئاوێستا، گاتاکان، دین کەرت، یادگاری زەریران، کارنامەی ئەردەشێری پاپەکان وە هی تریشیان لەگەڵ خۆ برد.\nئەم کتێبانە بەدوو زمان و دوو ئەلف و بێ نووسرابوون:\nیەکەم بە زمانی پەهلەوی\nدووهەم بە زمانی ئەوێستایی\nزمانی پەهلەوی :\nئەم زمانە، وەها کە لە ناوەکەیا دەر ئەکەوێ، زمانێکی دەسکردە، لە شار ەوە هاتووە (هەموو زمانەکانی دونیا بێجگە لە ئێسپرانتۆ و زمانی پەهلەوی لە دێ یەوە هاتوون).\nبۆچی ئەڵێین زمانی پەهلەوی دەسکردە و لە شارەوە هاتووە چونکوو وشەی پاڵە وشەیەکی کوردی هەورامی یە، بە مانای شار ە. ناوی زمانەکە کە پاڵەیی بووە بە ڕابووردنی کات و سەردەم بووە بە پەهلەوی .\nئەو بۆچوونە لەم شێعرەدا بە باشی دەر ئەکەوێ کە ئەڵێ :\nزۆرکار عەرەب کردنەی خاپوور گنا وە پاڵە هەتا شارەزوور\nکە گنا بە مانای گوند -بە مانای دێ- و پاڵە بە مانای شارە.\nدیارە، زمانی ئەو کتێبە بەرزەیە کە زەردەشت هێناویە. شێوە نووسینی هەر دوو زبانەکە زۆر لە یەکتر نێزیکن تەنیا ئەوە نەبێ کە زمانی ئەوێستایی چەن پیتی زۆرترە و ئەلف و بێ یەکی زۆر پێشکەوتووی هەیە، تەنانەت ئەڵێن ئەکرێ چریکەی بوڵبوڵ و پەلەوەرانیشی پێ بنووسرێ !\nعەرەب کە دەستی گرت بەسەر ئێراندا ئەو زانایانە کە خوێندن و نووسین یان ئەزانی یا کوژران یا هەڵاتن وە ئێران چووە خەونێکی دوو سەد ساڵە وە ئیتر لەم وڵاتەدا تاقە خوێندەوارێکی ئێرانی بەدی ناکرێ.\nکاتێ کە سەففاریان، یەکەم زنجیرە پادشایانی ئێرانی پاش عەرەب، لە سیستانی ئەو ڕۆدا هاتنە سەر کار، زمانی فارسی هاتە کایەوە.\nتەزکەرە نوسەکان کە مێژوو نوسانی ئەو سەردەمە بوون ئەگێڕنەوە لە یاسایەکدا، کە لە دەرباری یەعقووب سەففاری دا بەرپا بووە، موحەمەدی وەسیفی سیستانی کە میرزای دەربار بوو شێعرێکی لە تاریفی یەعقوب دا بە زمانی عەرەبی دانابوو. هەر کە دەستی بە خوێندنی کردبوو یەعقووب لە سەر تەختەکەی هەستابوو و عاسا کەی دابوو بە عەرزا و نەڕاندبووی شتێ کە من تێ ناگەم لەدەرباری منا بۆچی ئەبێ بیڵێن!\nجا دوای ئەوە، محەمەدی وەسیف شێعری بە فارسی دانا، بەڵام چوون شێعرەکەی قورس و قۆڵە تەزکەرە نووسەکان ئەڵێن ناکرێ ئەوە یەکەم شێعری فارسی بێ و حەنزەلەی بادغەیسی وە ئەبوسەلێکی گورکانی وە فیروزی مەشرقی بەیەکەم شاعێری زمانی فارسی دا ئەنێن کە مێژووەکەی ئەگەرێتەوە بۆ ساڵی ٢٥٠-ی کۆچی.\nئەمە مێژووی بەدی هاتنی هۆنراوەی فارسی یە. دەس پێکردنی پەخشان بەزمانی فارسی سەد ساڵ دوای ئەم بەڕوارەیە، ئەگەڕێتەوە بۆ نێوە ڕاستی سەدەی چوارەمی کۆچی، کە نووسراوەیەکە شەرعی لە فقهی حەنەفی دا.\nلەم سەردەمانەدا بوو کە کۆ بوونەوەیەک لە شاری بەلخ پێک هات. شێوەی ئەخاوتنی خەڵکی بەلخ و بۆخارا و سەمەرقەند یان پێکەوە هەڵسەنگاند وە هاتنە سەر ئەم باوڕە کە شێوەی ئاخاوتنی شاری بەلخ لە هەموو جوانترە. ئەو شێوەیەکرایە زمانی ڕەسمی دەربارەکانی ئێران کە تا ئەمڕۆ ئاڵ و گۆڕی زۆری بەسەرا هاتووە.\nئەمڕۆ زمانی فارسی بەیەکێ لە زمانەکانی پێشکەوتووی دونیا ئەناسرێ.\nThis entry was posted in زۆر بینراو,کورتە باس و بیرەوەری and tagged iran,kurde,kurdistan,ساسانی,فارسی by . Bookmark the permalink.\n← Previous ...دوا گین هەتاکوو من تۆم بێ\nNext → ...بەرگین مامۆستا دوکتور سدێق مفتی زادە


نوشته شده توسط د.ئیسماعیل مەحموودی دسته: مطالب\nنمایش از 30 بهمن 1397\tبازدید: 81\nوشەی کورد لە ڕیزی گرینگ‌ترین و سەیرترین وشەکانی مێژووی ناوچەی رۆژهەڵاتی ناوەڕاستە و بارگراوی ئایین و سیاسەت و ئوستوورە کراوە و لێرەوە هەمێشە کێشەساز بوو و کەمترین کاری زانستی لە سەر کراوە.\nوشەی کورد لە مێژوودا هەمیشە لە لایان دەسەڵاتداران و داگیرکەرانەوە بە بوچوونی سەلبی باسکراوە و ناسراوە و پێناسەکراوە و بەردەوام هەوڵی سرێنەوەی بۆ دراوە\nکوردستان واتە نیشتمان و خاکی کورد شوێنکی سەیرە و رەنگە ئیدعای ئەوە بکرێت کەمتر جێگەیەک بووە کە وا ناوەندی رووداوی چارەنووس‌سازی سیاسی و ئایینی بووبێت\nباسکردن لە سۆران، هەورام، کرمانج، کەلهوڕ، لەک و تەنانەت لوڕیش بێ هێنانی وشەی کورد، خۆ هەڵخەڵتاندنە وزۆرتر بۆچوونی سیاسی لە پشتەوەیە تا بۆچوونی زانستی.\nسڕێنەوەی وشەی کورد لە سەر هەورامی و سورانی و کرمانجی و کەلهوور و لەک و تەنانەت لۆرێش، تاوانە درەهەق بەو خەڵکانە چوونکە مێژووی هەموو ئەمانە گرێ دراوە بە وشەی کوردەوە و ئەم دیارەدەیە بەرهەمی هەوڵی رۆژهەڵاتناسان و سیاسەت بازانە و هەر لە پێناو ئامانجی ئەو کەسانەیە کە لە میژوودا ئامانجیان سرێنەوەی کورد بووە لەم ناوچەیە\nزۆر کات روانگە و بۆچوونی رۆژهەڵاتناسان سیاست‌بونیاد و موغرەزانە بووە و هەمیشە بەشێکی ئەو بۆچوونانە کە لە پێناو دەسەڵاتە ناوەندییەکان بوو بەرجەستە کراوە و وەک نەزەرییەی زانستی پێناسە کراوە و ئێمەش شوێنی کەوتووین\nمەبەستی رۆژهەڵاتناسان لە زمانی کوردی، کرمانجی بووە و زۆربەی ئەو رۆژهەڵاتناسانە تەنیا شارەزای کرمانجی بوونە و ئەگەر گوتیانە هەورامی(گۆرانی) کوردی نیە مەبەستیان ئەوە بووە هەورامی و گۆرانی لە کرمانجی ناچێت و ئاساییە. هەر بەو شێوازەی نێوان عەرەبی لوبنان و تونێس و قەتەر هەیە\nلە کەلامی یارسان و کتێبە پیرۆزەکانیان، گۆران وەک کورد پێناسە کراوە و ئاینینەکەیان وەک ئایینی کوردان ناسراوە.\nپەردەهەڵدانەوەی زانستی و دوور لە سیاسەت‌بازی لە میژووی گۆران و یارسان دەتوانێت بەشێکی زۆر لە مێژووی کورد روون بکاتەوە\nروونکردنەوەی مێژوویی چۆنییەتی گۆرێنی ئایین و زمانی ئەردەڵانەکان لە گۆرانیەوە بۆ سۆرانی و لە یارسانەوە بۆ ئیسلام دەتوانێت بەشێکی‌تری مێژووی لێڵی ئێمە روون بکاتەوە\nخەڵکی موکریان زۆربەیان کرمانج بوونە و ئەمە بە مانای ئەوە نیە موکریان جێگەی کورد نەبووە بەڵکو بە پێ سەرچاوە مێژووییەکان لە هاتنی ئیسلام، ئازەربایجان و ئاران کورد بوونە و تەنانەت دەسەڵاتی شەدادیان و روادیانی ئازەربایجان و ئەرمەنستان کوردبوونە و هەروەها سەرچاوە مێژووییەکان بە ڕاشکاوانە باس لە کوردبوونی ئەو ناوچەیە لە کاتی هاتنی ئیسلام دەکات\nدوورنیە سۆرانی بەرهەمی تێکڵاویی کرمانجی و گۆرانی بێت و جافەکان لە سەرهەڵدانی ئەم زاراوەیە رۆڵیان هەبوو بێت\nڕۆڵی جاف لە سەرهەڵدان و پەرەپێدانی یارسان و نووسێن و پاراستنی دەقە گۆرانییەکان و هەروەها سەرهەڵدانی زارەوەی سورانی حاشاهەڵنەگرە و شیاوی توێژێنەوەیە\nگۆران و یارسان و هەورامان بەشی سەرەکی مێژووی سەیر و سێحراوی کوردە و جیاکردنەوە دەتوانێت هەڵەیەکی کوشندە بێت بۆ هەردوولایەن..حکوومەتی کوردی لەم پێناوەدا هەڵەی کوشندەی کردوە و هیوادارم رۆشنبیران نە هەناسەی زانستیەوە نە سیاسیەوە بڕواننە ئەم پرسە و بەر بەو هەڵە کوشندانە بگرن\nئەرکە لە سەر کورد و بە تایبەت هەرێمی کوردستان کە خاوەن دەسەڵاتە هەوڵی تەواو و کوردانە بدات بۆ ئەوەی مناڵانی هەورامی، هەورامی بخوێنن و هەروەها مناڵانی سورانی و کرمانجیش گۆرانی فێر بن و بە واتاییەک فێربوونی هەورامی و سورانی و کرمانجی و کەلهوڕ بەشێک بێت لە سیستەمی پەرودە و ئەمە یانێ رێز بۆ کورد،رێز بۆ مێژوو\nئەو رۆشنبیرەی وا شارەزای سوننەتی کوردی نییە و بە واتاییەک هەورامی و کرمانجی و سورانی و کەلهوڕ نازانێت و بۆی گرنگ نییە و تەنیا بیر لە دووپاتکردنەوەی سەقەتی تیۆرە رۆژئاواییەکان و لاساییکردنەوەی سەیر لە رۆژئاوا هیچ ناکات بە دڵنیایەوە بەرهەمی بۆ کۆمەڵگەی کوردی جگە شێواندن و شپرزە کردنی هیچی دیکەی نییە. رۆشبنر دەبێت بەرهەمی هەناوی کۆمەڵگا بێت نە لاساییکردەنەوە لە غەرب\nکردنەوەی ناوەندێکی تۆژێنەوە بە نێوی ناوەندی گۆران و یارسان لە ئەولەویەتی سەرەکی دایە. سڕێنەوەی گۆرانی و یارسان دەتوانێت کورد بێ مێژوو و بێ پێشینە بکات پێویستە هەموومان بە هەناسەی زانستی بۆ پاراستنی مێژووی کورد هەوڵی شیاو بدەین\nئەم خاڵانە، گریمانەن واتە دەکرێت راست بن و لەوانەیشە هەڵە بن. ئەمەش بەرهەمی دانیشتنێکی منی میژووخوێن و مامۆستایەکی زمانناس و پسپۆری یارسان و گۆرانە کە حەزی نەکرد جارێ ناوی بێنم بەس بە خۆشحاڵییەوە لە داهاتوودا بە نووسین کتێبەک لە زانستی مێژوو و زماندا شۆڕشیکی زانستی ساز دەکات. من لە ئاست زانیاریەکانی سەبارەت بە گۆران و یارسان و هاوپەیوەند بە مێژووی کورد، سەرسام بووم.


شاندێ بلندێ حكومه‌تا هه‌رێمێ سه‌ره‌دانا جڤاتا نوینه‌رێن عێراقێ كر - پرس بادینی\nHome سڵایدشۆو عێراق كوردستان هەواڵ شاندێ بلندێ حكومه‌تا هه‌رێمێ سه‌ره‌دانا جڤاتا نوینه‌رێن عێراقێ كر\nشاندێ بلندێ حكومه‌تا هه‌رێمێ سه‌ره‌دانا جڤاتا نوینه‌رێن عێراقێ كر\nپرس میدیا 10:27:00 PM سڵایدشۆو, عێراق, كوردستان, هەواڵ,\nلسه‌ر داخوازا قوباد تالبانی جێگریً سه‌رۆكوه‌زیرێن هه‌رێمێ، ئێڤاریا ئه‌ڤرۆ 16ی كانونا ئێكێ 2020، شاندێ بلندێ حكومه‌تا هه‌رێمێ، سه‌ره‌دانا جڤاتا نوینه‌رێن عێراقێ كر و دگه‌ل سه‌رۆكێ جڤاتا نوینه‌ران و هه‌ردوو جیگر و سه‌رۆكێ لژنێن په‌یوه‌ندیدار، ل هولا ده‌ستوریا جڤاتا نوینه‌ران جڤینه‌ك ئه‌نجامدا.\nدجڤینێ دا قوبادتالبانی ناڤه‌رۆكا هه‌رێمێ و حكومه‌تا فیدرالی روونكر و ڕاگه‌هاند، "حكومه‌تا هه‌رێمێ پابه‌نده ب یاسایا داگرتنا كورتئانینا دارای و ئاماده‌یه كارێن خۆ ل دیف یاسایێ جێبه‌جێبكه‌ت، و ل هه‌مبه‌ر وێیه‌كێژی داخوازكر جڤاتا نوینه‌ران هه‌ڤكاربیت بۆ جێبه‌جێكرنا یاسایێ و دابینكرنا ماف و شایسته‌یێن دارایێن هه‌رێما كوردستانێ".\nپشتی گوتنێن جیگرێ سه‌رۆكوه‌زیرێن هه‌رێمێ، ئاماده‌بویێن جڤینێ سه‌رنج و تێبینیێن خۆ ده‌رباره‌ی دانوستاندنێن هه‌رێم و به‌غدا پێشكێشكرن و دڤێ ده‌ربارێ دا گوتۆبێژو بیروباوه‌ر لێك گوهارتن.\nهه‌ردجڤینێدا محه‌مه‌د حه‌لبوسی سه‌رۆكێ جڤاتا نوینه‌ران ڕاگه‌هاند "په‌رله‌مان پشته‌ڤانیێ ل په‌یداكرنا چاره‌سه‌ریه‌كا بنه‌ره‌تی بۆ ئاریشه‌یێن ناڤبه‌را هه‌ولێر و به‌غدایێ دا دكه‌ت، ئه‌وچاره‌سه‌ریه‌ژی خۆ د پابه‌ندبوونا هه‌ردوو حكومه‌تێن هه‌رێم و به‌غدایێ دا ب ده‌قێ نڤێسكی ببینیت.


خولی ئەمریکی - ئۆرلاندۆ سیتی vs کۆڵۆمبۆس کریو - Soccer - Yariga - Results, fixtures, tables and statistics\nهۆوستن داینامۆ vs. سپۆرتین کانساس ستی تۆرۆنتۆ ئێف سی vs. مۆنتێریال ئیمپاکت نیویۆرک رب. vs. Atlanta United نیو ئینگلاند vs. New York City شیگاکۆ فایەر vs. فێلادێلفیا یونیۆن ئۆرلاندۆ سیتی vs. کۆڵۆمبۆس کریو لۆس ئانجێلێس گالاکسی vs. Minnesota United پۆڵاتلاند تیمبێرس vs. دی سی یونایتد سیاتێل ساوندێرس vs. دالاس کۆلۆرادۆ ڕاپیدس vs. ڕیاڵ ساڵت لەیک\nئۆرلاندۆ سیتی vs کۆڵۆمبۆس کریو 0-1\n66' O. Kamara (G) (دروستکرا لە لایەن: H. Jiménez)\n'70 بۆ R. Laryea\n'63 بۆ K. Manneh\n'90+5 بۆ A. Jahn\n'57 بۆ C. Rivas\n'85 بۆ J. Raitala\n'57 بۆ W. Johnson\n'57 بۆ G. Barnes\n'63 بۆ Justin Meram\n'70 بۆ S. Carrasco\n'85 بۆ هـ. ئافول\n'90+5 بۆ F. Higuaín\n3 J. Williams 87'\n11 O. Kamara 66'\n6 R. Laryea بۆ S. Carrasco 70' 81'\n8 W. Johnson بۆ D. Toia 57' 83'\n11 C. Rivas بۆ G. Barnes 57'\n2 J. Raitala بۆ هـ. ئافول 85'\n12 A. Jahn بۆ F. Higuaín 90+5'\n19 K. Manneh بۆ Justin Meram 63'


ئه‌م گه‌ڕه‌كه‌ی سلێمانی كاره‌بای نیشتیمانی و مۆلیدەی نابێت\nهونەرمەندێكی دیکەی کورد بە كۆرۆنا گیانی لەدەستدا\nبه‌ڕێوه‌به‌رایه‌تی كاره‌بای سلێمانی ئه‌مڕۆ دووشه‌ممه رایگه‌یاند، دانیشتوانی گه‌ڕه‌كی رزگاری ئاگادارده‌كه‌نه‌وه، رۆژی چوارشه‌ممه پێوه‌ری زیره‌كی كاره‌بایان بۆ داده‌نرێت و بۆ ماوه‌ی پێنج كاتژمێر كاره‌بای نیشتمانی و مۆلیده‌یان ده‌بڕدرێت\nبه‌گوێره‌ی راگه‌یه‌ندراوێكی كاره‌بای سلێمانی، لیژنه‌ی سه‌رپه‌رشتیاری پرۆژه‌ی تۆڕی زیره‌كی كاره‌با ئاگاداری دانیشتوانی گه‌ڕه‌كی رزگاری نزیك مزگه‌وتی حاجی محه‌مه‌دی كۆڵه‌ك ده‌كاته‌وه به‌تایبه‌ت ئه‌وانه‌ی ده‌كه‌ونه سه‌ر فیده‌ری ٥٥، رۆژی چوارشه‌ممه پێوه‌ری زیره‌كی كاره‌بایان بۆ ده‌به‌سترێت.\nروونیشیکردووەتەوە، به‌هۆی به‌ستنی پێوه‌ری زیره‌كی كاره‌باوه، گه‌ڕه‌كی رزگاری له‌كاتژمێر (٧)ی به‌یانی تاوه‌كو(١٢)ی نیوه‌ڕۆ كاره‌بای نیشتمانی و مۆلیده‌یان نابێت، واته مۆ‌لیده‌ی ئه‌هلی سه‌ر ئه‌و فیده‌ره نابێت كار بكه‌ن، ئه‌وه‌ش له پێناو سه‌لامه‌تی گیانی تیمه‌كانی كاره‌با و هاوڵاتیان خۆیان.\nراشیگەیاندووە، هاوڵاتیان ئاگاداریش ده‌كه‌نه‌وه، به‌ستنی پێوه‌ره‌كه بێبه‌رامبه‌ر و هیچ بڕه پاره‌یه‌ك له هاوڵاتی وه‌رناگیرێت و خه‌رجییه‌كه‌ی له‌سه‌ر حكومه‌ته، له پێناو پاراستنی ئامێره كاره‌باییه‌كانیشیان پێش لێدانه‌وه‌ی كاره‌با پۆ یه‌كه‌مجار هه‌مو ئامێره‌كانیان بكوژێننه‌وه و دواتر له‌دوای یه‌ك هه‌ڵیان بكه‌نه‌وه.\nیەكێتی دووەم بەڕێوەبەری تەندروستی لەسەر بنەمای هەڵسەنگاندن دەگۆڕیت


١٠ ڕێنمایی پێویستە جێبەجێی بکەیت لە کاتی نوسینی سیڤی - Find a job in Kurdistan\nدەستپێک ڕێنمایی و کارامەیی کار ١٠ ڕێنمایی پێویستە جێبەجێی بکەیت لە کاتی نوسینی سیڤی\n١٠ ڕێنمایی پێویستە جێبەجێی بکەیت لە کاتی نوسینی سیڤی\nبۆ ئەوەی سیڤییەکەت گونجاوبێت و ئەگەر بەدەستهێنانی کارت بۆ زیاتر بکا، و دووربێت لە ڕەتکردنەوە، ڕەچاوی ئەم چەند خاڵەی خوارەوە بکە لە کاتی نوسینی دا\nیەکەم: ڕاستگۆیی لە نوسینی زانیاریی تایبەتی، پێویستە بە دروستی ناو و ناونیشان و هۆکارەکانی پەیوەندی پێوەکردن بنوسی، و توانا و ئەزموونت وەکو خۆی بنوسی و زیادەڕۆیی نەکرێ لە دانانی هەندێ توانا و زانیاریی کە لە توانات بەدەرە، ئەمە یارمەتیدەر نابێت لە دەستخستنی کارەکە و ڕەنگە ببێتە هۆی لەدەستدانی ئەو دەرفەتەی بۆت دەڕەخسێ.\nدووەم: شێوازی ڕێکخستنی سیڤییەکە، پێویستە شێوازێکی ڕێکوپێک و سادە بێت سیڤییەکەت و گرنگی بە خاوێنی بدەی لە کاتی چاپکردن و خستنە زەرفی تایبەتی لە کاتی پێشکەشکردنی دەستیی بۆ هەر جێگایەک، وە پێوانەی کاغەزی A4 بەکاربهێنیت\nسێیەم: ژمارەی پەڕەکانی سیڤییەکەت لەبەرچاو بێ، هەوڵبدە تەواوی زانیارییەکانت لە ٢ پەڕەدا کۆبکەیتەوە و بە کورتی و بە پوختی گرنگترین خاڵەکانی پەیوەست بە دەرفەتی کارەکەوە بخەرە ڕوو.\nچوارەم: هەوڵ بدە تەواوی خاڵە پێویست و داواکراوەکانی دەرفەتی کارەکە بناسی و دیاری بکەی، تاوەکو بەشێوەیەکی بەرچاو توانا و ئەو ئەزمونەی هەتە و گونجاوە لەگەڵ داواکارییەکان بخەیتەڕوو بەشێوەیەک کە بەرچاو بێت بۆ خاوەن کار.\nپێنجەم: بۆ هەر دەرفەتێکی کار، سیڤی تایبەت دروست بکە، هەر جۆرە کارێک کۆمەڵێک داواکاری و تایبەتمەندی هەیە، پێویستە لە سیڤییەکە ئەو توانایانە نیشان بدەی کە لەگەڵ داواکارییەکە یەکدەگرێتەوە و لەهەمان بوار دایە.\nشەشەم: هەوڵ بدە هاوسەنگی بپارێزە لە کاتی نوسینی ئەزموونی کار کە پێشتر ئەنجامت داوە، بۆ نمونە ناکرێ بنوسی کە لەهەمان کات و بەروار دا دوو کارت ئەنجام بداوە لە کاتێک دا لە توانای کەس دانەبێ ئەو دوو کارە بەیەکەوە ئەنجام بدرێ و مەحاڵ بێ، ئەمە بەزیان بۆت دەگەڕیتەوە.\nحەفتەم: لە کاتی نوسینی سیڤی دا، چەند جارێک پێیدا بچۆرە و ە هەوڵبدە دووربێت لە هەڵەی ئیملایی- ڕێنووسیی، بە تایبەتی وشەی عەرەبی و ئینگلیزی.\nهەشتەم: دەکرێ لە کۆتایی دا، بە دێرێک ئەو هۆکارە بنوسی کە وادەکات تۆ کەسی شیاو بیت بۆ ئەم کارە.\nنۆیەم: هەوڵبدە سیڤییەکەت سادە و ساکار بێت، و دوور بێ لە بەکارهینانی زۆرترین ڕەنگ و چوارچێوە و فۆنتی نەگونجاو و خشتەی زۆر.\nدەیەم: پێویستە بەردەوام سیڤییەکەت نوێ بکەیتەوە، گۆڕینی بەروارەکانی کارکردن و زیادکردنی ئەو بڕوانامە و خول و کارانەی کە ئەنجامتداوە و زیادکردنی توانا و لێهاتوویە نوێیەکانت.


محەمەد بەرزی: ئەو مێژووەی خۆی دووبارە دەکاتەوە. – WTARIKURD\nبە گشتی کاتێک تەماشای مێژووی ڕابوردووی خۆمان دەکەین، بە تەواوی بۆمان دەردەکەوێت، بەردوام مێژووە پڕ شکستە خوێناوییە بێ ئامانجەکانمان، خۆی دووبارە کردۆتەوە، جا ئەگەر خراپتر نە بووبێت، ئەوا بە دڵنییاییەوە باشتر نەبووە. سەد ساڵ پێش ئێستا و لە سەردەمێکدا، کە نە پارتی و یەکێتی و زانکۆیەکمان هەبووە، مەلای گەورە، کە تک تک خوێن لە دڵی تکاوە، لە هۆنراوەیەکدا دەفەرموێت:\nئێوە ( احقر الناس ) ن، ئیمڕۆ لە بەینی ئومەم\nقسمێ بەندیی تورکن، هێندێ خادمی عەجەم!\nبێ تاج و تەخت و دەوڵەت، ژێردەستی کوللی عالەم!\nچینکە نانخۆری خەڵکی، لەسەر موڵلک و ماڵی خۆت\nخاکت هەموو مەعدەنە، خۆت فەقیر و ڕووت و قوت!\nتاکەی وەکو گاجووتی، لە بن نیری زیللەتی؟\nسەد حەیف و سەد مەخابن، لای خۆت ئەتۆش میللەتی!؟\nدیارە مەلای گەورە ڕووی دەمی لەو دەستەلاتدارانەبووە، کە بریتی بوون لە: ئاغا، شێخ، سۆفی یان مەلا، کە هەر یەکێکیان بۆ گەوجاندن و چەوساندنەوەی خەڵکی و داگیرکردنی زەوی و زاری هەژاران ، بوونەتە نۆکەر و کۆیلەی داگیرکەران و بۆ مانەوەی خۆیان و نەوەکانیان کۆیان لە هیچ خراپە و خیانەتێک نەکردووە. هەر یەکێک لە مانەش بە خوێنی سەری بەرامبەرەکەی تینووبووە و سەرقاڵی شکان و بنکۆڵکردنی یەکتری بوون . خۆ کاتێکیش کەسێکی جوامێر بۆ ئازادی جەنگاوە، ئەوا زوربەی ئەو خۆپەرستانە، یان پشتیان تێکردووە، یان لە گەڵ داگیرکەراندا لە ئاخوڕێکدا کاوێژیان کردووە و هەموو خەون و خولیا و سەودایەکی ژیانیان، تەنها بەرژەوەندی تایبەتی خۆیان بووە.\nئەوەی جێگای داخیشە و پاش دروستبوونی حیزبی سیاسی، بە تایبەتی لە باشوری کوردستاندا، ڕێک ئەو حیزبانە شوێنی ئەو سەرۆک هۆزانانەیان گرتۆتەوە. هەر یەکێکیان بۆ لاوازکردن و سرینەوەی بەرامبەرەکەی و مانەوەی خۆی بە تەنها لە گۆڕەپانەکەدا، کەوتوونەتە گیانی یەک و ئێسقانی یەکتریان هاڕیوە و دەریایەک خوێنیان ڕشتووە و شەرمیان لە هیچ خیانەتێک نەکردووە و بوونەتە نۆکەر و داردەستی داگیرکەران و ئەوەی پێیان کرابێت کردوویانە و تا ئەمڕۆش بەردەوامە . نموونەشمان: ( شەڕی نەگریسی ناوخۆ ، 31 ی ئاب ، 16 ی ئەکتۆبەر و هێرشەکانی ئەمڕۆی تورکیایە ).\nبە کورتی دوای 100 ساڵ لە هۆنراوەکەی مەلای گەورە و بەسەرهاتەکانی: ئەنفال و مەرگی بە کۆمەڵی هەڵەبجە و بە سووتماک کردنی 4500 گوند و لەگەڵ بوونی 34 زانکۆ و سەدان هەڵگری بڕوانامەی دکتۆرادا، لەسەر هەمان عەقڵییەتی جارانین و نە گۆڕاوین و یەک هەنگاویش نەچووینەتە پێشەوە. هەر حیزبەی بۆ مانەوەی خۆی نۆکەرایەتیی کردۆتە شاهۆی ئامانجی، بێ ئاگا لەوەی، کە نۆکەرایەتی سەرشۆڕی و شکست و ئاشبەتاڵی لە دووە. بێگومان پارتی دیموکراتی کوردستان، کە دەرسی لە هەرەس و نسکۆ گەورەکەی شای ئێران وەرنەگرتووە، لەم بوارەدا ڕۆڵی سەرەکی هەیە و بە هەموو هێز و توانایەکییەوە کار بۆ لاوازکردن و پەرتکردن و سڕینەوەی ئەو لایەنانە دەکات، کە بوونەتە مەترسی بۆ سەر پێگە و قورسایی خۆی. بە تایبەتی لایەنەکانی پەکەکە و یەکێتی و گۆڕان.\nدیارە بە توانای خۆی و سامانی خەڵکی هەژار توانیویەتی زۆر بە چاکی ریزەکانی یەکێتی و گۆڕان لاواز و پەرت بکات. ئەو یەکێتییەی تەقلەی بە فیل لێدەدا و ڕۆژێک لە ڕۆژان دەسەڵات و داهاتی ئەو میللەتە کڵۆڵەیان پەنجا بە پەنجا لەگەڵ پارتیدا دابەشدەکرد، ئەمڕۆ وا لاوازکراوە، پارتی دەتوانێت بەبێ ئەو حکومەتی هەرێم پێکبهێنێت و هەموو پۆستە گرنگەکانیش بخاتە ژێر دەسەلاتی خۆیەوە و باکیشی بە نوزەی نوساوی ئەوان نەبێ، ئەمە سەرباری ئەوەی توانیویەتی چەندین ئەندامی سەرکردایەتی ئەو حیزبەی لە خشتە بەرێت، بێگومان تاڵەبانی و خۆسەپاندنی بنەماڵەکەی و ناکۆکییەکانی ناو باڵە زۆرەکانی یەکێتێش هۆکارێکی تری ئەو لاوازییەن.\nخۆ گۆڕانەکەی کوڕەکانی کاکە نەوەی وا لوولکردووە، ئەوە هەر بە تەواوی زەرد دەچێتەوە. بە کورتی پارتی هیچ ترسێکی لەوان نەماوە. بەڵام ئەوەی ئەمڕۆ لە بەرامبەر پارتیدا ماوەتەوە، تەنها هێزە خاوەن بڕوا و کۆڵنەدەرەکەی پەکەکەیە، کە وەک گاشەبەردێک بە بەندن و لووتکە و تروپکە سەربەرزەکەی قەندیلەوە نووساون و فریشتەکانیان لەسەر پشتی هەڵۆ دەفڕن و سەر لە ئاسمان دەخشینن و سەرنجی دنیایان بۆ لای خۆیان ڕاکیشاوە و بوونەتە گابەردێکی گەورە لەسەر دڵی تورکیا و ناحەزەکانیان. هەر بۆیە لە دوای نەمانی ڕژێمی سەدامەوە پارتی کار بۆ لاوازکردن و لەناوبردنیان دەدات. بە ئاشکراش دیارە ئەو هێزە قارەمانە بە پارتییەکەی بارزانی قووت ناچێ، هەر بۆیە پەنایانبردۆتە بەر هێزەکانی تورکیای داگیرکەر و سنوریان بۆ خستونەتە سەر گازی پشت و زۆر ناوچەی ستراتیژیان بۆ چۆلکردووە. لە پاداشتی ئەمەشدا و وەک خاوەیەک گرێبەستی پەنجا ساڵەی نەوتیان لەگەڵدا مۆر کردووە و لەسەر ئەژنۆ بۆیان چەماونەتەوە و یەک بینە داهاتی سەرزەوی و ژێر زەویمان بە تاڵان دەبەن، تا بە خەیاڵی خاو و نەزۆکیان پەکەکەیان بۆ لەناو بەرن و خۆیان بە تاقی تەنها لە گۆڕەپانەکەدا بمێننەوە و ئەمارەتێکی ئال عوسمانیان بۆ دروستبکەن و پشتاوپشت جڵەوەکەی بە دەستی نەوەکانیانەوە بێت، کە دیارە ئەمەش خەون و خەیاڵ و کارێکی مەحاڵە، چونکە ئاشبەتاڵەکەی ساڵی 1975 ی شای ئێران لەسەر ئاو نە نوسراوەتەوە تا لە بیربچێتەوە .\nهەر دوێنێ بوو کاتێک شای ئێران ئامانجەکەی خۆی پێکا، بە هەزاران شەهید و 120 هەزار پێشمەرگەی ئازاوە ئاشبەتاڵی پێکردین و بە مەلا مستەفای وت: کاری تۆ تەواو بوو، خۆ ئەگەر خوانەکردەش تورکیا بتوانێت پەکەکە لە ناو بەرێت، ئۆردوگانیش بە هەمان شێوەی شا بە مەسعود بارزانی دەڵێت: تۆ وەک سەرۆک هۆزێک کارەکانت تەواو بوو. ئەو کاتە مەگەر هەر خوا خۆی بزانێت ئەو میللەتە کڵۆڵەمان تووشی چ کارەساتێک دەبێتەوە. بێگومان جیاوازی نێوان ئەو دوو ئاشبەتاڵەش تەنها یەک شت دەبێت، شا بە پارەی ئێران ئاشبەتاڵی پێکردین، بەڵام ئۆردوگان بە پارە و سەروەت و سامانی دزراوی میللەتە داماوەکەی خۆمان ئاشبەتاڵمان پێدەکات.\nئەوەی شایانی باسە ئەمڕۆ دەسەڵات بە دەست پارتییەوەیە، هەرچ لایەنێک هاوبەشی لە پێکهێنانی حکومەتەکەی مەسرور بارزانیدا بکات، خۆی فریودەدات و دەبێتە بوکەڵەی دەستی پارتی و ڕاستەوخۆ لە هێرشەکانی تورکیا و گەلەکۆمەکێی سەر پەکەکەدا بەشدار دەبێت، بەمەش ئاگر لە ڕابوردووی خۆی بەردەدات و سەری بێ کڵاوی بۆ دەمێنێتەوە و بزمار لە تابوتی مەرگی خۆی دەدات، چونکە پارتی بە ناوی حکومەتی هەرێمەوە هاوکاری و ئاسانکاری بۆ هێزەکانی تورکیا دەکات. ئەم ڕێگایەش تەنها ڕووی لە هەڵدێر و شکست و شەرمەزاری و ئاشبەتاڵە.\nلە دواجاردا ئەوەماوە بڵیم هەزاران چرا و چەپکە گوڵی گەش پێشکەش بێ بە گیانی پاک و بێگەردی مەلای گەورە، کە پێش سەدەیەک وێنەی ئەمڕۆمانی زۆر بە جوانی بۆ بەرجەستە کردووین، بەڵام داخی گرانم ئەو سیاسییە زرکانەی بە دەست مۆتەکەی نەزانیینەوە دەناڵینن و لە شکستێکەوە دەماندەنە دەست شکستێکی گەورەتر، پەند و عیبرەت لە ئامۆژگارییەکانی سەدان کەسی دڵسۆزی وەک مەلای گەورە وەرناگرن، ئەمڕۆش کاتێک دەنگ و دووکەڵی گولـلە تۆپەکانی سوپای داگیرکەری تورکیا کاسماندەکات و سنگی خوێناوی شەهیدە بێ گوناهەکانمان چاومان تەڕ تەڕ دەکات، هەر دەڵێی ئەو ڕۆژە ڕەشانەی سەد ساڵ پێش ئێستایە، کـــە مەلای گــــەورە بــە ڕیشە سپییەکەیەوە هاواریدەکرد:


پەی: دەستەی دەستپاكی هەیە و گەندەڵی ڕۆژ لەدوای ڕۆژ زیاتر تەشەنە دەكات\n2021.03.31 - 13:41\nئینستتیوتی پەی بۆ پەروەردەو گەشەپێدان بڵاویكردەوە: سەرباری ئەوەی دەستەی دەستپاكی هەیە لە كوردستان بەڵام تا ئێستا بەرپرسێكی باڵا بە پلەی وەزیر و بەڕێوەبەری گشتی نەدراوە بە دادگا. هەروەها ئاماژەی بەوەشكردووە "رۆژ بەرۆژ لە هەرێمی كوردستاندا دیاردەی گەندەڵی زیاتر تەشەنەی كردووەو و قەبەتریش بووە. بۆیە دەكرێ بپرسین كامە خۆپاراستن لە گەندەلی پیادەكراوە؟".\nئەم سەرنج و هەڵسەنگاندنەی ئینستیوتی پەی لە میانەی ڕاپۆرتێكدا هاتووە كە ئەمڕۆ (31 ئازاری 2021) بڵاوكراوەتەوە و وێنەی دراوەتە "ناس كورد" و ئەمەش دەقەكەیەتی:\nلەنێوان پەیوەستبوون بە یاساو پێشێلكاریدا\n"راپۆرتی ئینستتیوتی پەی بۆ پەروەردەو گەشەپێدان"\nدەستەی دەستپاكی لە هەرێمی كوردستان، بەپێی یاسای ژمارە (3) ی ساڵی 2011 كار دەكات و ساڵی 2014 بەپێی یاسای ژمارە (7) هەمواركراوە، هەروەك لە مادەی (دووەم)ی یاساكەدا هاتووە: "بەپێی ئەم یاسایە دەستەیەك بەناوی (دەستەی دەسپاكیی هەرێمی كوردستان - عێراق) دادەمەزرێ، خاوەن كەسایەتیی مەعنەوی سەربەخۆی دارایی و كارگێڕییە و بودجەیەكی سەربەخۆی هەیە و لەژێر چاودێری پەرلەماندایە".\nئەوەی تێبینی دەكرێت یاسای ئەم دەستەیە وەك پێویست جێبەجێنەكراوەو دەستەی دەستپاكی نەیتوانیوە وەك پێویست بە ئەركەكانی خۆی هەڵسێت:\nیەكەم: لە مادەی (دووەم)ی یاساكەیاندا هاتووە كە: بەپێی ئەم یاسایە دەستەیەك بەناوی (دەستەی دەسپاكیی هەرێمی كوردستان - عێراق) دادەمەزرێ، خاوەن كەسایەتیی مەعنەوی سەربەخۆی دارایی و كارگێڕییە و بودجەیەكی سەربەخۆی هەیە و لەژێر چاودێری پەرلەماندایە. كەچی دەستە هیچ بودجەیەكی بۆ تەرخان نەكراوەو بەڵكو چاوی لەدەستی حكومەت و وەزارەتی داراییە ئەگەر بڕێك بودجەی بۆ دیاری بكات تا كارەكانی پێ بكات، ئەمەش كاریگەریی نەرێنی لەسەر سەربەخۆیی دەستەی دەستپاكی هەیە.\nدووەم: لە ماددەی سێیەمی یاسای دەستەی دەستپاكیدا ئامانجەكانی دروستكردنی دەستەكە لە سێ بڕگەدا خراونەتە روو، ئایا دەستە توانیویەتی كامە ئامانج بەدی بێنێت؟ كە ئەمە ئامانجەكانن:\n1-بەرەنگار بوونەوەی گەندەڵی و خۆپاراستن لێی.\nئەوەی تێبینی دەكرێت، سەرباری بوونی یاسا و دامەزراوەیەكی گرنگی وەك دەستەی دەسپاكی، رۆژ بەرۆژ لە هەرێمی كوردستاندا دیاردەی گەندەڵی زیاتر تەشەنەی كردووەو و قەبەتریش بووە. بۆیە دەكرێ بپرسین كامە خۆپاراستن لە گەندەلی پیادەكراوە؟.\n2-پاڵپشتكردنی پرەنسیپەكانی دەستپاكی، شەفافیەت، لێپرسینەوەو بەرجەستەكردنی پرەنسیپی سەروەری یاسا.\nئەوەی تێبینی دەكرێت لە هەرێمدا شەفافیەت بەدی ناكرێت، لێپرسینەوە نیە لەوانەی كەمتەرخەمن لە ئەركەكانیانداو مولكی گشتی بەهەدەر دەدەن، پرەنسیپی سەروەریی یاسا لەهەرێمدا بەرجەستە نەكراوەو، بەپێچەوانەوە رۆژانە زۆرترین پێشێلكاری یاسایی دەكرێت.\n3-هەڵسەنگاندن، راستكردنەوە، پەرەپێدانی كار و رەفتاری وەزیفی، ستاندەرەكانی راژەی گشتی، لەئەستۆگرتنی بەرپرسیاریەتی و ئاسانكاریی رێكارەكان.\nئەوەی تێبینی دەكرێت رێكاری یاسایی پەیڕەونەكراوەو ستاندارتەكانی راژەی گشتی لەبەرچاو نەگیراون، هەستكردن بە بەرپرسیاریەتی لاوازە، رێكارەكان تادێت نەك ئاسانكاریان تیادا نەكراوە بەلكو قورس تریش بوون، رۆتین نەك كەم نەبۆتەوە بەلكو زیاتریش بووە.\nسێیەم: لە خاڵی (3) ی بڕگەی (هەشت) ی مادەی (پێنجەم)ی یاساكەدا باس لەوانە دەكات كە حوكمەكانی ئەم یاسایەیان بەسەردا پیادە دەبێت، تیایدا هاتووە:\nدەرخستنی بەرژەوەندییە داراییەكان هەریەك لەمانەی خوارەوە دەگرێتەوە:\nا-سەرۆكی هەرێم و جێگرەكەی.\nب-سەرۆكی پەرلەمان و جێگر و سكرتێر و ئەندامەكان.\nج-سەرۆك وەزیران و جێگرەكەی.\nد-وەزیرەكان و ئەوانەی بەپلەی وەزیرن و بریكاری وەزیرەكان.\nه-سەرۆكی دەستەی دەسپاكی و جێگرەكەی و سەرجەم بەڕێوەبەرە گشتییەكانی دەستەو لێكۆلەرەكانی.\nو-خاوەن پلە تایبەتەكان و بریكار و یاریدەدەرەكانیان.\nز-بەڕێوەبەری گشتی و یاریدەدەرەكانیان.\nح-دادوەر و ئەندامانی داواكاری گشتی و سەرپەرشتیارە دادوەرییەكان و لێكۆڵەرەكان.\nت-ئەفسەرانی پاسەوانی هەرێم و ئاسایشی ناوخۆ لەپلەی موقەدەم بەرەو سەرەوە و ئەو ئەفسەر و مفەوەزانەی كاری لێكۆلینەوە دەكەن.\nی-پارێزگار و سەرۆكی یەكە كارگێڕییەكان و سەرۆك و ئەندامانی ئەنجومەنەكانی پارێزگا و قەزاو ناحیە و سەرۆكی شارەوانییەكان و ئەندامانی ئەنجومەنەكانی شارەوانی.\nك-هەر كەسێك پۆستێكی مەدەنی یان سەربازی هەبێت لەسەرەوە ناوی نەهاتبێ و دەستە بە پێویستی بزانێ كەوا راپۆرتی دەرخستنی دارایی بیگرێتەوە، بەپێی رێنماییەك كە بۆ ئەم مەبەستە دەردەچێت.\nئەوەی تێبینی دەكرێت یەكێك لە هۆكارەكانی جێبەجێ نەكردنی ئەم یاسایە ئەوەیە كە زۆرینەی فەرمانبەران و بەرپرسانی ئەم ولاتە بەجۆرێك پارێزبەندی (حصانە)یان هەیە، وەك: پەرلەمانتار و وەزیر و پارێزەران و پیاوانی ئاسایش و هێزەكانی ناوخۆ و پێشمەرگە و رۆژنامەنوسان و ...هتد كە ناتوانرێت بەبێ رەزامەندی مەرجەعەكەیان بانگ بكرێنە بەردەم دادگا و لێكۆلینەوەیان لەگەڵدا بكرێت و دەزگاكانیشیان زۆر بە زەحمەت رەزامەندی نادەن.\nچوارەم: لە مادەی (پێنجەم)ی یاساكەدا ئەركەكانی دەستە بە وردی دەستنیشانكراون. بەڵام ئەوەی تێبینی دەكرێت وەك پێویست نەتوانراوە بەشی زۆری ئەم ئەركانە جێبەجێ بكرێن. تا ئێستا بەرپرسێكی باڵا بە پلەی وەزیر و بەڕێوەبەری گشتی نەدراوە بە دادگا، ئەمە جگە لە سەرۆكی هەرێم و پەرلەمان و ئەنجومەنی وەزیران.\nیەكێك لەو سێكتەرانەی گومانی لەسەرە كە گەندەڵی تیادایە بواری نەوت و گاز و وەزارەتی سامانە سروشتیەكانە كە زۆرترین قسە هەڵدەگرێت، بەڵام ئەوەی جێگەی سەرنجە لەلایەن دەستەی دەستپاكیەوە هیچ كارێكی لەسەر نەكراوە، هۆكارەكەشی بۆ ئەوە دەگەڕێتەوە كە لەلایەن حكومەت و بەرپرسانی پەیوەندیدارەوە هیچ زانیاری و داتایەكی دروست بە دەستەی دەستپاكی نەدراوە.\nپێنجەم: لە مادەی (حەوتەم)دا هاتووە كە "ماوەی خزمەتی سەرۆك چوار ساڵە و بۆ یەك جار قابیلی تازە كردنەوەیە". بەڵام سەرۆكی ئێستای دەستە رۆژی 13/5/2013 بە زۆرینەی دەنگی ئەندامانی پەرلەمان بە سەرۆكی دەستەی دەستپاكی هەڵبژێردراو سوێندی یاسایی خوارد و رۆژی 28/5/2013 دەستبەكار بووە، نزیكەی سێ ساڵ و نیوە ماوەی سەرۆكایەتی بەرێزیان لەدەستە بەپێی یاسا تەواو بووە، بەڵام تا ئێستاش نە ماوەكەی بۆ درێژكراوەتەوە بەپێی یاساو نە كەسێكی تریش لە شوێنی دانراوە، ئەمە لەكاتێكدایە كە دەبێت پەرلەمان بەئەنجامدانی ئەم كارە هەلسێت، كەچی نەیكردووە.\nشەشەم: بەپێی بڕگەی چوارەم لە مادەی (دەیەم) "دەبێت هەر شەش مانگ جارێك دەستە راپۆرت پێشكەش بە پەرلەمان بكات یان هەر كاتێك پێویست بكات"، بەڵام ئەوەی جێگەی سەرنجە تا ئێستا دەستە ساڵی یەك راپۆرتی پێشكەش بە پەرلەمان كردووە، (سەرباری تێبینی لەسەر راپۆرتەكانیش) ئاخۆ پەرلەمان تا چەند كاری لەسەر راپۆرتەكان كردووەو بەدواداچوونی بۆ كردوون؟\nحەوتەم: بەپێی یاساكە دەستە نەیتوانیوە پەیكەری خۆی وەك پێویست دروست بكات بەهۆی قەیرانی داراییەوە، فەرمانبەرەكانی وەك پێویست بۆ دانەمەزراون و كەموكوڕیی هەیە، هەروەها بەپێی بڕگەی (یەكەم) ی مادەی (یازدەهەم) دەبوایە جێگرێك بۆ سەرۆكی دەستە دابمەزرێت، تا ئێستا ئەویش دانەمەزراوە.\nهەشتەم: بەپێی مادەی (چواردەیەم) دەبوایە دەستە لەو بەرپرسانە بپێچێتەوە كە سامانیان بە بەدەستهێنانی ناڕەوا كۆكردۆتەوە، بەڵام لەم بوارەدا هیچ هەنگاوێك نەنراوە.\nنۆیەم: دەبوایە پەرلەمان بەدواداچوون بكات لە جێبەجێنەكردنی یاساكە و وەك پێویست هەڵنەسانی دەستە بە جێبەجێكردنی ئەركەكانی سەر شانی، بەڵام بەهۆی ململانێی سیاسیەوە ئەوەش نەكراوە.\nدەهەم: بۆشایی و كەلەبەر و كەموكوڕی لە یاسای دەستەدا هەیە، خودی دەستەش خۆیان ناڕازین لە یاساكە تەنانەت دوای هەمواركردنەوەشی كە كراوە، بەڵام پەرلەمان بەم ئەركەشی هەڵنەساوە.\n1-لاوازی پەرلەمانی كوردستان لە پرۆسەی چاودێری و بەدواداچووندا كاریگەریی نەرێنی و خراپی لەسەر دامودەزگاو دامەزراوە فەرمیەكانی تریش كردووە، بۆ نمونە وەك دەستەی دەسپاكی كە ئیش و كارەكانی وەك پێویست بەڕێوە ناچێت.\n2-خودی پەرلەمان كە لایەنی یاسادانەر و چاودێریشە بەسەر جێبەجێكردنی یاساوە، كەچی خۆی پێشێلی یاسای دەستە سەربەخۆكانی كردووە.\n3-دەستەی دەسپاكی یاساكەی پێویستی بە گۆڕین و هەمواركردنەوە هەیەو پرۆژەشیان ئامادەكردووە بەلام پەرلەمان هەنگاوی بۆ نەناوە.\n4-چەند پۆستێك هەیە بەپێی یاسا بۆیان دەستنیشانكراوە بەلام پڕنەكراونەتەوە.\n5- دەستەی دەسپاكی گرفتی كەمیی میلاكی فەرمانبەریان هەیەو پێویستە بۆیان دابمەزرێت.\n6-لەبەر ئەوەی ماوەی یاسایی سەرۆكی دەستە بەسەر چووە شەرعیەتی یاسایی نەماوەو بەنایاسایی كارەكانی رایی دەكات. هەرچەندە بەڕێز سەرۆكی دەستە چەند جارێك و بەچەند نوسراوێك ئەم پرسەی خستۆتە بەردەم پسەرۆكایەتی پەرلەمان، بەلام پەرلەمان هیچ هەنگاوێكی بۆ چارەسەركردن نەناوە.\n7-دەستەی دەسپاكی بەپێی یاسا لەرووی داراییەوە سەربەخۆیە، بەڵام لە پراكتیكدا سەربەخۆیی دارایی نیە، چاوی لە دەستی وەزارەتی داراییە تا موچەیان پێبدات، یاخود بڕێكی كەم بودجەیان بۆ دیاری بكات.\n8-دەستەی دەسپاكی بەحیساب لەرووی كارگێڕییەوە سەربەخۆیە، كەچی لەرووی پراكتیكییەوە ئەم سەربەخۆییە نابینرێت.\n9-بەپێی ئەو واقیعەی لە كوردستاندا هەیەو پەرلەمانتاران و میدیاكان رۆژانە باسی لێوە دەكەن، زۆرترین كەیسی گەندەڵی و بەهەدەردان هەیە، بەلام دەستەی دەسپاكی تەنها بەدوای كەیسە بچوكەكانەوەیەو كەیسە گەورەكان پشتگێ خراون.\n10-لەماوەی تەمەنی دەستەی دەسپاكیدا هیچ بەرپرسێكی باڵای نەداوە بە دادگا.\n1-لە زوترین كاتدا پەرلەمانی كوردستان یاسای ژمارە (٣) ساڵی ٢٠١١ ی یاسای دەستەی گشتیی دەستپاكی، و یاسای ژمارە (٧)ی ساڵی (٢٠١٤): یاسای هەمواری یەكەمی یاسای دەستەی گشتیی دەسپاكیی لە هەرێمی كوردستان ـ عێراق ژمارە (3)ی ساڵی 2011 هەموار بكاتەوە.\n2-دادگایەكی تایبەتمەند بە كەیسەكانی گەندەلی دروست بكرێت.\n3-ژمارەی پێویستی لێكۆلەر بۆ دەستەی دەسپاكی دابین بكرێت و دەسەلاتی دامەزراندنیان بدرێت بە سەرۆكی دەستە.\n4-پەرلەمانی كوردستان لە زوترین كاتدا سەرۆكێك بۆ دەستەكە هەلبژێرێتەوە.\n5-پەرلەمان بە گشتی و لیژنەی تایبەتمەند بەتایبەتی چاودێری وردی ئیش و كارەكانی دەستەی گشتی دەسپاكی بكات و چاوپۆشی لە كەموكوڕییەكانی نەكات.\n6-كەموكوڕییەكانی دەستەی دەسپاكی لە پڕكردنەوەی میلاكاتی پلە وەزیفیەكانیدا پڕ بكرێنەوەو پەیكەری كارگێڕی دەستە رێكبخرێتەوە بە رەچاوكردنی تواناو كوالیتی لەفەرمانبەران.\n7-دەستەی دەسپاكی رێگریی لێ نەكرێت لە كەیسەكانی نەوت و وەبەرهێنان و سەرجەم بوارەكانی تردا بەدواداوون بكات.\n8-بودجەی دەستەی دەسپاكی بە جیا و بەپێی پێویست دەستنیشان بكرێت تا بۆ رایی كردنی ئیش و كارەكانیان پەكیان نەكەوێت یا پەكیان نەخرێت.\n9-ستراتیژییەتی دژەگەندەڵی لەلایەن دەسەڵاتی جێبەجێكردنەوە جێبەجێ بكرێت.\n10-دامودەزگاكانی تر (لەهەرسێ دەسەڵاتەكە) هاوكاریی دەستەی دەسپاكی بكەن و هەماهەنگ بن لەگەڵیدا نەك رێگر و كەمتەرخەم.\n11-پێویستە پەرلەمان بەدواداچوونی زیاتر بكات بۆ راپۆرتی شەش مانگی دەستەی دەسپاكی، بۆ ئەوەی هان بدرێن بۆ وردەكاری زیاتر لە راپۆرتەكان.\n12-بەهێزكردن و داڕشتنەوەی بۆردی رێكخراوەكان لە دەستەی دەسپاكی.\n13-بۆ هەمواری یاسای دەستە پێویستە كۆنفرانس و دیدار ئەنجام بدرێت بۆ ئەوەی ناوەرۆكی هەموارەكە رەنگدانەوەی پێویستییەكان بێت.\n14-راپۆرتی میدیایی و شەفافیەت زیاتر بكرێت بۆ ئەوەی رای گشتی ئاگاداری كارەكانی دەستە بێت.\n15-هەرێمی كوردستان خاوەنی یاسایەك بە بەرەنگاربوونەوەی گەندەڵی نیە، تەنها ستراتیژیەتێكی راگەیەنراو هەیە، پێویستە ئەم یاسایە دەربكرێت.\n16-پێویستە یاسای دەستەی دەسپاكی لەگەڵ پێوەرە نێودەوڵەتیەكان بگونجێت، بەتایبەتی رێكەوتنامەی نەتەوە یەكگرتووەكان بۆ نەهێشتنی گەندەڵی، بەتایبەتیش ماددەی (36)ی رێككەوتنەكە.\nوەزارەتى شارەوانى وەڵامى قوباد تاڵەبانى دەداتەوە ’دابەشکردنی زەوی، ڕێکاری یاسایی هەیە’\n2021.04.09 - 22:58\nلەدوای وەرگرتنی ڤاکسین بە چ نیشانەیەک دەزانیت مەترسیی توشبوونت بە جەڵتە هەیە؟\n2021.04.09 - 15:51\nڤیدیۆ؛ تەندروستیی هەرێم ترسی هەیە ڤاکسینەکانی بەسەربچن\n2021.04.06 - 20:22\nپێنج بومەلەرزە ڕۆژهەڵاتی سلێمانییان هەژاند\n2021.04.11 - 08:47\n2021.04.10 - 22:39\nدرێژترین و کورتترین کاتژمێرەکانى بە ڕۆژوو بوون لە جیهاندا\n2021.04.08 - 18:03


وتووێژ:خوڕەم سوڵتان - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیم کرد لەسەر خوڕەم سوڵتان. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120113000232/http://www.iudergi.com/tr/index.php/tarih/article/download/3733/3385 زیاد کرا بۆ http://www.iudergi.com/tr/index.php/tarih/article/download/3733/3385\nکاتێکی شاد!—InternetArchiveBot (سکاڵاکردنی کێشە) ٢١:٢٦، ٥ی ئەیلوولی ٢٠١٧ (UTC)\nمن ئێستا دەستکاری ١ بەستەری دەرەکیی خوڕەم سوڵتانم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20080601083526/http://www.practicalturkish.com/encyclopedia-h.html بۆ http://www.practicalturkish.com/encyclopedia-h.html زیاد کرا\nکاتێکی شاد!—InternetArchiveBot (سکاڵاکردنی کێشە) ١٠:١٢، ١٤ی ئەیلوولی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:خوڕەم_سوڵتان&oldid=641313»\nبگەڕێوە بۆ پەڕەی "خوڕەم سوڵتان".\nدواجار لە ١٠:١٢ی ١٤ی ئەیلوولی ٢٠١٩ دەستکاری کراوە\nئەم پەڕەیە دواجار لە ١٠:١٢ی ١٤ی ئەیلوولی ٢٠١٩ نوێ کراوەتەوە.